open-index/open-wikipedia-markdown huggingface dataset:
മുണ്ടൂർ കുമ്മാട്ടി

പാലക്കാട് ജില്ലയിലെ മുണ്ടൂർ ഗ്രാമത്തിലെ പ്രധാനമായ ഒരു ഉത്സവമാണ് **മുണ്ടൂർകുമ്മാട്ടി**. മുണ്ടൂരിലെ സാംസ്കാരിക സമന്വയത്തിനും കൂട്ടായ്മക്കും അന്തർധാരയായി നിലകൊള്ളുന്ന സവിശേഷത കൂടിയാണിത്. 24 ദേശങ്ങളിൽനിന്നായി  ഉച്ചയോടെ പുറപ്പെടുന്ന ദേശവേലകൾ വൈകീട്ട് മുണ്ടൂർ ചുങ്കത്ത് സംഗമിക്കും. മുത്തുക്കുട ചൂടിയ ആനകൾ, വണ്ടിവേഷങ്ങൾ, മയിലാട്ടം, കാവടിയാട്ടം, കാളകൾ, കുതിരകൾ എന്നിവയൊക്കെ കുമ്മാട്ടിക്ക് മാറ്റുകൂട്ടും. മുണ്ടൂർ ജങ്ഷനിൽ  നടക്കുന്ന വേലസംഗമമാണ് മുണ്ടൂർ കുമ്മാട്ടിയുടെ പ്രത്യേകത.
## ഐതിഹ്യം
ദാരികാസുരവധവുമായി ബന്ധപ്പെട്ടതാണ് മുണ്ടൂർ കുമ്മാട്ടിയുടെ ഐതിഹ്യം.പാലക്കീഴ് ഭഗവതി ക്ഷേത്രമാണ് മുണ്ടൂരിലെ പ്രധാനക്ഷേത്രം.എല്ലാ വർഷവും മീനമാസത്തിലാണ് മുണ്ടൂർ കുമ്മാട്ടി ആഘോഷിക്കുന്നത്.പണ്ട് ഒടുവങ്ങാട്,കിഴക്കുമുറി,പടിഞ്ഞാറ്റുമുറി എന്നീ വേലകളാണ് ‌മുണ്ടൂർകുമ്മാട്ടിക്ക് ഉണ്ടായിരുന്നത്. ഇന്ന് ധാരാളം വേലകൾ കുമ്മാട്ടിയുടെ ഭാഗമാണ്. ഗ്രാമപ്രദേശങ്ങളിൽനിന്ന് ശേഖരിക്കുന്ന പൂക്കളുമായെത്തുന്ന മുടിചാട്ടക്കാരെ മുണ്ടൂർ ജങ്ഷനിൽ പഞ്ചവാദ്യത്തോടെ സ്വീകരിക്കും.
250px|ലഘുചിത്രം|വലത്ത്‌|നൊച്ചിമുടി കലാകാരൻ
## നെച്ചിമുടി
വാഴമാണി ,തെച്ചിപ്പൂവ് ,പാലപ്പൂവ് ,പുല്ലാണിപ്പൂവ് ,എരിക്കിൻപൂവ് ,കവുങ്ങിൻപൂക്കുല എന്നിവ മൂന്ന് നെച്ചിക്കോലിൽ വരിഞ്ഞുകെട്ടി പ്രത്യേകതരത്തിൽ നിർമ്മിക്കുന്നതാണ് നെച്ചിമുടി.ഇങ്ങനെ നിർമ്മിക്കുന്ന നെച്ചിമുടി ഉപയോഗിച്ചാണ് നെച്ചിമുടി ചാട്ടം എന്ന മുണ്ടൂർ കുമ്മാട്ടിയുടെ ഒരു പ്രധാന അനുഷ്ടാനകലാരൂപം അരങ്ങേറുന്നത്.

## നെച്ചിമുടി ചാട്ടം
മുണ്ടൂർ കുമ്മാട്ടിയുടെ ഒരു പ്രധാന അനുഷ്ടാനകലാരൂപമാണ് നെച്ചിമുടി ചാട്ടം.മുണ്ടൂരിലെ നായർസമുദായത്തിന്റെ അനുഷ്ടാനകലയാണിത് .ഒടുവങ്ങാട്,പടിഞ്ഞാറ്റുമുറി,കിഴക്കുമുറി,നെച്ചിപ്പുള്ളി എന്നീ ദേശങ്ങളാണ് നെച്ചിമുടി ചാട്ടം അനുഷ്ടിക്കുക .പടിഞ്ഞാറ്റുമുറി, ഒടുവങ്ങാട് ,കിഴക്കുമുറി എന്നീ ദേശങ്ങളിലെ നൊച്ചിമുടി സംഘങ്ങൾ കൂട്ടുപാത ആലിൻചുവട് ഗണപതി, വിക്രമുണ്ടേശ്വരം, ശ്രീകുറുംബ, കയറൻ സന്നിധികളിൽ ദർശനം നടത്തി കുമ്മാട്ടിപ്പാറയിൽ എത്തിച്ചേരും.അങ്ങനെ മുണ്ടൂർ ദേശം ചുറ്റി ,കുമ്മാട്ടിസ്മാരകമായ നെച്ചിമുടി കണ്ടത്തിൽവന്ന് നെച്ചിപ്പുള്ളി ദേശമുടിയുമൊന്നിച്ച് ക്ഷേത്രത്തിലെത്തി മുടിച്ചാട്ടം നടത്തും. ഇതിനുമുന്നോടിയായി മറ്റ് ദേശവേലകൾ ക്ഷേത്രത്തിൽ സംഗമിച്ച് പ്രദക്ഷിണം നടത്തികഴിഞ്ഞിരിക്കും. തുടർന്ന് പടിഞ്ഞാറ്റുമുറി ദേശക്കാരുടെ അവകാശമായ കമ്പംകത്തിക്കാൻ വെളിച്ചപ്പാട് അരിയെറിഞ്ഞ് അനുവാദം നൽകുന്നതോടെ കുമ്മാട്ടി സമാപിക്കും. 

## അവലംബം


വർഗ്ഗം:കേരളത്തിലെ ഉത്സവങ്ങൾ
മനുഷ്യരറിയാൻ

കേരളത്തിലെ ഒരു പൊതുപ്രവർത്തകനായ മൈത്രേയൻ രചിച്ച ഒരു പുസ്തകമാണ് മനുഷ്യരറിയാൻ. സാധാരണ ജനങ്ങൾക്ക് ജീവിതത്തെക്കുറിച്ചും, ചുറ്റുപാടുകളെക്കുറിച്ചും ഉണ്ടായേക്കാവുന്ന സംശയങ്ങൾ ദുരീകരിക്കാൻ തന്റെ പുസ്തകം ഉപകരിക്കുമെന്ന് എഴുത്തുകാരൻ അവകാശപ്പെടുന്നു. വായനക്കാരൻ എഴുത്തുകാരനുമായി സംവദിക്കുന്നതിലൂടെ മാത്രമേ ഈ പുസ്തകം പൂർണ്ണതയിലെത്തുകയുള്ളു എന്ന് മൈത്രേയൻ പറയുന്നു. സ്വതന്ത്രചിന്തയും ശാസ്ത്ര ബോധവും വളർത്താൻ ലക്ഷ്യമിടുന്നവർക്ക്‌ ആവശ്യമെങ്കിൽ പകർപ്പവകാശം വാങ്ങാതെ പുസ്തകത്തിൽ നിന്ന് ഉദ്ധരിക്കാൻ സ്വാതന്ത്ര്യമുണ്ടെന്ന് ഗ്രന്ഥകാരൻ പറയുന്നു.  

## അവലംബം

വർഗ്ഗം:മലയാളഗ്രന്ഥങ്ങൾ
ഒരേ തൂവൽ പക്ഷികൾ

ചിന്ത രവി രചനയും, നിർമ്മാണവും നിർവഹിച്ച്, അദ്ദേഹത്തിന്റെ തന്നെ സംവിധാനത്തിൽ 1988ൽ തിയേറ്ററുകളിൽ എത്തിയ ഒരു മലയാളചലച്ചിത്രമാണ് **ഒരേ തൂവൽ പക്ഷികൾ**. ബ്രിട്ടീഷ് രാജിന്റെ അവസാന കാലഘട്ടമാണ് ഈ സിനിമയിൽ പ്രമേയമായത്. ബാലൻ കെ. നായർ, ടോം ആൾട്ടർ, നിലമ്പൂർ ബാലൻ തുടങ്ങിയവരാണ് ഈ ചിത്രത്തിൽ പ്രധാന വേഷങ്ങളിൽ അഭിനയിച്ചിരിക്കുന്നത്. ഈ ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് ജി. അരവിന്ദനും, ഗാനങ്ങൾ ചിട്ടപ്പെടുത്തിയിരിക്കുന്നത് എം.ബി. ശ്രീനിവാസനുമാണ്. മികച്ച ചലച്ചിത്രത്തിനുള്ള 1988ലെ കേരളസംസ്ഥാന പുരസ്കാരം ഈ ചലച്ചിത്രത്തിനാണ് ലഭിച്ചത്.
## അഭിനേതാക്കൾ
* ബാലൻ കെ. നായർ
* ടോം ആൾട്ടർ
* നിലമ്പൂർ ബാലൻ
* മോകേരി രാമചന്ദ്രൻ
* നീലൻ
* കൃഷ്ണൻകുട്ടി നായർ
* നെടുമുടി വേണു
* സൂര്യ
* കുക്കു പരമേശ്വരൻ
* കെ.പി.എ.സി. പ്രേമചന്ദ്രൻ
* ആർ.കെ. നായർ
* പി.ടി. കുഞ്ഞുമുഹമ്മദ്
* വി.എം. രാമചന്ദ്രൻ
* കുട്ട്യേടത്തി വിലാസിനി
* വിജയലക്ഷ്മി
* സീനത്ത്
* ഷീബ
## പുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരങ്ങൾ;
* മികച്ച ചലച്ചിത്രം
* മികച്ച രണ്ടാമത്തെ നടി- കുക്കു പരമേശ്വരൻ
* മികച്ച സംഗീതസംവിധായകൻ- ജി. അരവിന്ദൻ
## അവലംബം

വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
സൺറൈസ്: എ സോംഗ് ഓഫ് ടു ഹ്യൂമൻസ്

1927 ൽ പുറത്തിറങ്ങിയ അമേരിക്കൻ നിശ്ശബ്ദ ചലച്ചിത്രം ആണ് **സൺറൈസ് : എ സോംഗ് ഓഫ് ടു ഹ്യൂമൻസ് **.ഈ ചിത്രം സംവിധാനം ചെയ്തത് ജർമ്മൻ ചലച്ചിത്രകാരനായ എഫ്.ഡബ്ലിയു.മുർനൌ ആണ്.കാൾ മേയർ എഴുതിയ എ ട്രിപ് ടു ടിൽസിറ്റ്എന്ന ചെറുകഥയെ ആസ്പദമാക്കിയാണ് ഈ സിനിമ നിർമ്മിച്ചിരിക്കുന്നത്.

## അവലംബം


## പുറംകണ്ണികൾ

* 
* 
* 
* ''Sunrise: A Song of Two Humans''  film review by Roger Ebert
* ''Sunrise: A Song of Two Humans''  essay at *[[Village Voice]]*
* ''Sunrise: A Song of Two Humans'' complete film at YouTube

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
വർഗ്ഗം:1927-ൽ പുറത്തിറങ്ങിയ ചലച്ചിത്രങ്ങൾ
ഢുൺഢി

ലഘുചിത്രം|ഢുൺഢി
ഒരു കന്നഡ സാഹിത്യകാരനായ യോഗേഷ് മാസ്റ്റർ രചിച്ച നോവലാണ് "ഢുൺഢി". 2021 ഓഗസ്റ്റ് 21-നു പ്രസിദ്ധീകരിച്ച ഈ നോവലിനെതിരെ മതവികാരം വ്രണപ്പെടുത്തുന്നെന്നാരോപിച്ച്  പ്രാണവാനന്ദ സ്വാമിയും ചില  ഹിന്ദുത്വസംഘടനകളും രംഗത്തുവന്നതിനെത്തുടർന്ന് യോഗേഷിനെ പൊലിസ് അറസ്റ്റുചെയ്തിരുന്നു. 

## ഉള്ളടക്കം
ഗണപതി എന്ന പുരാണ കഥാപാത്രത്തെ കാട്ടിനുള്ളിൽ താമസിക്കുന്ന ധീരനായ ഒരു ഗോത്ര രാജാവായി ദളിത്–കീഴാള പരിപ്രേക്ഷ്യത്തിൽ അവതരിപ്പിച്ചതാണ് അവിടുത്തെ യാഥാസ്ഥിതിക സമൂഹത്തിലെ ഒരു വിഭാഗത്തെ പ്രകോപിപ്പിച്ചത്. ഗണങ്ങളുടെ പതിയാണ് ഗണപതി എന്ന് ഒരു വ്യാഖ്യാനമുണ്ട്. അതിൽ ഊന്നൽകൊടുത്തുള്ളതാണ് രചന എന്നാണ് രചയിതാവിൻറെ അവകാശവാദം. ഒരു ആദിവാസി എങ്ങനെ ഗണങ്ങളുടെ പതിയാകുന്നുവെന്നും തുടർന്നെങ്ങനെ ദൈവമാകുന്നുവെന്നും ഭാവനാത്മകമായി വർണിക്കുകയാണ് നോവൽ.

## അറസ്റ്റ്
"ഢുൺഢി" എന്ന നോവൽ ഗണപതിയെയും പാർവതിയെയും മോശമായ രീതിയിൽ ചിത്രീകരിച്ചെന്ന് ആരോപിക്കപ്പെട്ടു.  295 എ ഐ.പി.സി പ്രകാരവും 298 ഐ.പി.സി പ്രകാരവും കേസ് ചാർജ് ചെയ്ത് യോഗേഷിനെ പൊലിസ് അറസ്റ്റുചെയ്തു. ഇന്ത്യൻ ശിക്ഷാ നിയമം 295 എ, 298 വകുപ്പുകൾ ചുമത്തി അറസ്റ്റു ചെയ്തത്. കർണാടകത്തിലും പുറത്തുമുള്ള കലാസാഹിത്യസാംസ്കാരിക പ്രവർത്തകർ റസ്റ്റിനെ അപലപിച്ചിരുന്നു. 

താൻ *ഢുൺഢി*യുടെ പിഡിഎഫ് പ്രതികൾ ഷെയർ ചെയ്തിട്ടില്ലെന്നാണ് യൊഗേഷ് മാസ്റ്റർ പറയുന്നത്. എന്നാൽ *ഢുൺഢി* ഓൺലൈനിൽ വായിക്കാനും ഡൌൻലോഡ് ചെയ്യാനും ലഭ്യമാണ്. 

## അവലംബം

വർഗ്ഗം:കന്നഡ നോവലുകൾ
വർഗ്ഗം:നിരോധിക്കപ്പെട്ട നോവലുകൾ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
ആയഹുസ്കാ

ആമസോൺ വനാന്തരങ്ങളിലെ ഗോത്ര വർഗ്ഗക്കാരുടെ ഇടയിൽ പ്രചാരമുള്ള ഒരു മാനസികോത്തേജക പച്ചമരുന്നാണ് **ആയുഹുസ്ക**. ഇതിനെ **യാഹേ** എന്നും വിളിക്കുന്നു. ഇതുണ്ടാക്കുന്നത് ബനിസ്റ്ററിയോസ് കാപ്പി (eng: Banisteriopsis caapi) എന്ന ചെടിയുടെ വള്ളിയും ഡൈമീതേൽറ്റ്രിപ്റ്റാമിൻ (eng:dimethyltryptamine) അടങ്ങുന്ന ചില ചെടികളുടെ ഇലയും കൂടി ഇട്ട് തിളപ്പിച്ചാണ്. ഈ പാനീയം രോഗശമനത്തിനും, ആത്മീയ ഉത്തേജനത്തിനും ഉപയോഗിക്കപ്പെടുന്നു.  ഷമാൻ എന്ന് വിളിക്കുന്ന ഗോത്രവർഗ്ഗ മന്ത്രവാദികളുടെ മേൽനോട്ട്ത്തിലാണ് ആയുഹുസ്കാ ചികിൽസ നടത്തുന്നത്.ആയഹുസ്ക കഴിക്കുന്നവർ ഒരു വ്യത്യസ്ത ബോധമണ്ഡലാവസ്ഥയിൽ പ്രവേശിക്കയും ആ അവസ്ഥയിൽ  പലവിധമായ ആത്മീയ തിരിച്ചറിവുകൾ ഉണ്ടാവുന്നതായും അനുഭവസ്ഥർ പറയുന്നു     

## അവലംബങ്ങൾ

വർഗ്ഗം:പാനീയങ്ങൾ
ബുദ്ധ കൊളാപ്സ്ഡ് ഔട്ട് ഓഫ് ഷെയിം

2007ൽ പുറത്തിറങ്ങിയ ഇറാനിയൻ ചലച്ചിത്രം ആണ് **ബുദ്ധ കൊളാപ്സ്ഡ് ഔട്ട് ഓഫ് ഷെയിം**(Persian:: **Buda az sharm foru rikht**).ഹന മക്മൽബഫ് ആണ് ഈ സിനിമയുടെ സംവിധായിക. താലിബാൻ അധികാരത്തിൽ നിന്നും നിഷ്കാസിതമായതിനു ശേഷമുള്ള അഫ്ഘാനിസ്ഥാനിൽ നടക്കുന്ന സംഭവങ്ങളാണ് സിനിമയുടെ ഇതിവ്യത്തം.

## പ്രമേയം

## അഭിനേതാക്കൾ

## അവലംബം

## പുറംകണ്ണികൾ
*

വർഗ്ഗം:ഇറാനിയൻ ചലച്ചിത്രങ്ങൾ
ഗിണ്ടി

ചെന്നൈയിലെ അഡയാറിനടുത്തുള്ള ഒരു പ്രദേശമാണു **ഗിണ്ടി**. വന്യ മൃഗ സങ്കേതമായ ഗിണ്ടി ദേശീയ പാർക്കും പ്രശസ്തമായ ഐ.ഐ.ടി മദ്രാസിന്റെ ക്യാമ്പസും ഇവിടെ സ്ഥിതി ചെയ്യുന്നു.

## സ്ഥലങ്ങൾ

## ചിത്രജാലകം

Image:Anna-university.jpg|College of Engineering, Guindy
Image:TVK Guindy estate.jpg|Aerial view of the Guindy Industrial Estate

## അവലംബം


വർഗ്ഗം:ചെന്നൈയുടെ പരിസരപ്രദേശങ്ങൾ
ന്യാവൽ

തെക്കെ ഇന്ത്യയിലും ശ്രീലങ്കയിലും കാണുന്ന ഒരു വൃക്ഷമാണ് **ഞാവൽ** എന്നും പേരുള്ള **ന്യാവൽ**. . 12 മീറ്ററോളം ഉയരം വയ്ക്കുന്ന ഈ മരം 600 മീറ്ററിനും 1200 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. ഔഷധസസ്യമാണ്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സൈസീജിയം
എസ്സെക്വിബോ നദി

ഗയാനയിലെ ഏറ്റവും വലിയ നദിയാണ് **എസ്സെക്വിബോ (Essequibo River)**. ഓറിനോക്കോ നദിക്കും ആമസോൺ നദിക്കും ഇടയിലുള്ള ഏറ്റവും വലിയ നദിയും ഇതാണ്. ബ്രസീൽ-ഗയാന-വെനസ്വേല അതിർത്തിക്കടുത്ത് അകാറായി മലനിരകളിൽ നിന്ന് ഉദ്ഭവിക്കുന്ന ഈ നദി വടക്കോട്ട് 1,010&nbsp;കിലോമീറ്റർ വനത്തിലൂടെയും സാവന്നയിലൂടെയും ഒഴുകി അറ്റ്ലാന്റിക് സമുദ്രത്തിൽ പതിക്കുന്നു.

## അവലംബം

*Vegamián, Félix María de (Father, Order of Friars Minor Capuchin). *El Esequivo, frontera de Venezuela. Documentos históricos y experiencias personales*. Madrid: Talleres Tipográficos Raycar S. A., 1968.

## പുറത്തേയ്ക്കുള്ള കണ്ണികൾ

*  Aerial view of the mouth of the Esequibo River. 

വർഗ്ഗം:ഗയാനയിലെ നദികൾ
ഹുവാൻ ഫെർണാണ്ടസ് ദ്വീപുകൾ

ദക്ഷിണ ശാന്തസമുദ്രത്തിലെ ആൾത്താമസം കുറഞ്ഞ ഒരു ദ്വീപസമൂഹമാണ് **ഹുവാൻ ഫെർണാണ്ടസ് ദ്വീപുകൾ** (*സ്പാനിഷ്*: **ആർച്ചിപെലാഗോ ഹുവാൻ ഫെർണാണ്ടസ്**). വിനോദസഞ്ചാരവും മത്സ്യബന്ധനവുമാണ് ഇവിടുത്തെ പ്രധാന വരുമാനമാർഗ്ഗങ്ങൾ. ചിലിയുടെ തീരത്തുനിന്നും 672 കിലോമീറ്റർ ദൂരത്താണ് ഈ ദ്വീപസമൂഹം സ്ഥിതി ചെയ്യുന്നത്. പ്രധാനമായും മൂന്ന് അഗ്നിപർവ്വത ദ്വീപുകളാണ് ഇവിടെയുള്ളത്; റോബിൻസൺ ക്രൂസോ ദ്വീപ് (ഔദ്യോഗികമായി *മാസ് എ ടിയെറ* എന്നുവിളിക്കുന്നു), അലെജാൻഡ്രോ സെൽകിർക്ക് ദ്വീപ് (ഔദ്യോഗികമായി *മാസ് എ അഫ്യൂഎറ* എന്നുവിളിക്കുന്നു), സാന്റ ക്ലാര ദ്വീപ് എന്നിവ.

അലക്സാണ്ടർ സെൽകിർക്ക് എന്ന നാവികൻ നാലുവർഷം ഇവിടെ പെട്ടുപോയി എന്നതാണ് ഈ ദ്വീപുകളുടെ പ്രധാന പ്രശസ്തി. ഒരുപക്ഷേ ഈ സംഭവമായിരുന്നിരിക്കാം *[[Robinson Crusoe|റോബിൻസൺ ക്രൂസോ]]* എന്ന നോവലിന് പ്രേരണയായത്. ദ്വീപുകളുടെ ആകെ വിസ്തീർണ്ണം 99.6 ചതുരശ്രകിലോമീറ്ററാണ്. ഇതിൽ 50.1 ചതുരശ്രകിലോമീറ്ററും റോബിൻസൺ ക്രൂസോ ദ്വീപും സാന്റ ക്ലാര ദ്വീപുമാണ്. അലക്സാണ്ടർ സെൽകിർക്ക് ദ്വീപിന്റെ വിസ്തീർണ്ണം 49.5 ചതുരശ്ര കിലോമീറ്ററാണ്.

ദ്വീപസമൂഹത്തിലെ ജനസംഖ്യ 900 മാത്രമാണ് (ഇതിൽ 843 പേരും റോബിൻസൺ ക്രൂസോ ദ്വീപിലാണ് താമസിക്കുന്നത്). 800 പേർ തലസ്ഥാനമായ സാൻ ഹുവാൻ ബൗട്ടിസ്റ്റ എന്ന പട്ടണത്തിലാണ് താമസിക്കുന്നത് (2012 സെൻസസ്). ഭരണപരമായി ചിലിയിലെ വാല്പരാസിയോ പ്രദേശത്തിന്റെ (ഈസ്റ്റർ ദ്വീപും ഇക്കൂട്ടത്തിൽ വ‌രും) ഭാഗമാണിത്.

## അവലംബം

## പുറത്തേയ്ക്കുള്ള കണ്ണികൾ

* Official Isla Juan Fernandez Commune website
* "Map of Brazil, Bolivia, Paraguay, and Uruguay; Map of Chili" features a map of the islands. From 1860.
* Juan Fernandez Islands – images
* Juan Fernández Islands website archive
* Mémoire de fin d'études; by Vanhulst J.; "Menaces et perspectives pour la préservation de la biodiversité de l'Archipel Juan Fernández (CHILI)"  — *in Spanish - Master IGEAT – ULB, 2009*

വർഗ്ഗം:സീബേർഡ് കോളനികൾ
കുപ്പിപ്പൂവ്

തെക്കെപശ്ചിമഘട്ടതദ്ദേശവാസിയായ ഒരു ചെറിയ മരമാണ് **തരന** അഥവാ **കുപ്പിപ്പൂവ്**. . 6 മീറ്റർ വരെ ഉയരം വയ്ക്കുന്ന ഈ ചെടി 1600 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരങ്ങളിൽ കാണുന്നു.

## അവലംബം

* Revisio Generum Plantarum 1:278.  1891
* 

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Asiatic%20Tarenna.html

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
പിന്നണി ഗായകർ

ചലച്ചിത്രങ്ങളിൽ ഉപയോഗിക്കുന്നതിന് മുൻകൂട്ടി പാടി റെക്കോർഡുചെയ്യുന്ന ഗായകരാണ് **പിന്നണി ഗായകർ**. പിന്നണിഗായകരുടെ ഗാനങ്ങൾ റെക്കോർഡുചെയ്ത് ചലച്ചിത്രങ്ങളിൽ അഭിനേതാക്കൾ ക്യാമറകൾക്കു മുൻപിൽ ചുണ്ട് ചലിപ്പിച്ച് അഭിനയിക്കുന്നു. പിന്നണിഗാനം ആലപിക്കുന്ന ഗായികയെ പിന്നണിഗായികയെന്നും ഗായകനെ പിന്നണിഗായകനെന്നും വിളിക്കുന്നു. യഥാർത്ഥ ഗായകരെ ചലച്ചിത്രത്തിൽ കാണുവാൻ സാധിക്കില്ല. 

## ദക്ഷിണേഷ്യയിൽ
ഇന്ത്യൻ ഉപഭൂഖണ്ഡത്തിൽ നിർമ്മിക്കുന്ന ദക്ഷിണേഷ്യൻ സിനിമകൾ ഈ സാങ്കേതികവിദ്യ ഉപയോഗിക്കുന്നതിന് പേരുകേട്ടതാണ്. ഭൂരിഭാഗം ഇന്ത്യൻ സിനിമകളും പാക്കിസ്ഥാൻ സിനിമകളും സാധാരണയായി ആറോ ഏഴോ ഗാനങ്ങൾ ഉൾക്കൊള്ളുന്നു. ഇന്ത്യയിൽ നിന്നുള്ള ആദ്യ ശബ്ദചിത്രമായ ആലം ആരയ്ക്കായി 1952 അല്ലെങ്കിൽ 1953 വരെ ചിത്രത്തിന്റെ ഷൂട്ടിംഗിനിടെയിലും റെക്കോർഡിംഗ് സ്റ്റുഡിയോയിലുമായി രണ്ട് പ്രാവശ്യം ഗാനങ്ങൾ റെക്കോർഡ് ചെയ്തു. ഇന്ത്യയിലെ ജനപ്രിയരായ പിന്നണിഗായകർക്ക് ജനപ്രിയ അഭിനേതാക്കൾ, സംഗീത സംവിധായകർ,  എന്നിവരുടെ അതേ പദവി ലഭിക്കുന്നു. കൂടാതെ അവർക്ക് പൊതുജന പ്രശംസയും ലഭിക്കുന്നു. പിന്നണിഗായകരിൽ ഭൂരിഭാഗവും തുടക്കത്തിൽ ശാസ്ത്രീയ സംഗീതത്തിൽ പരിശീലനം നേടിയവരാണ്. പിന്നീട് അവർ അവരുടെ ശ്രദ്ധേയത നേടിയെടുക്കുന്നു. മുഹമ്മദ് റാഫി, അഹമ്മദ് റുഷ്ദി എന്നിവരെ ദക്ഷിണേഷ്യയിലെ ഏറ്റവും സ്വാധീനമുള്ള രണ്ട് ഗായകരായി കണക്കാക്കുന്നു.

പ്രധാനമായും ഹിന്ദി സിനിമകളിൽ പ്രവർത്തിച്ചിട്ടുള്ള സഹോദരിമാരായ ലതാ മങ്കേഷ്കർ, ആശാ ഭോസ്‌ലെ എന്നിവരെ ഇന്ത്യയിലെ ഏറ്റവും അറിയപ്പെടുന്നതും ശ്രദ്ധേയരുമായ ഗായകരിൽ രണ്ടുപേരായി വിലയിരുത്താറുണ്ട്. സംഗീത ചരിത്രത്തിലെ ഏറ്റവും കൂടുതൽ ഗാനങ്ങൾ റെക്കോർഡുചെയ്‌ത കലാകാരിയായി ഭോസ്‌ലെയെ 2011-ൽ ഗിന്നസ് ഔദ്യോഗികമായി അംഗീകരിച്ചു.

## അവലംബം

വർഗ്ഗം:തൊഴിലുകൾ - അപൂർണ്ണലേഖനങ്ങൾ
വർഗ്ഗം:തൊഴിലുകൾ
വർഗ്ഗം:ചലച്ചിത്രപിന്നണിഗായകർ
ഡോ. സ്ട്രേഞ്ച്‌ലവ്

1964 ൽ പുറത്തിറങ്ങിയ ബ്രിട്ടീഷ്-അമേരിക്കൻ ചലച്ചിത്രം ആണ് **'ഡോ.സ്ട്രേഞ്ച് ലൌ ഓർ ഹൌ ഐ ലേൺഡ് ടു സ്റ്റോപ്പ് വറിയിംഗ് ആന്റ് ലൌ ദ ബോംബ്**'.ആണവയുദ്ധഭീതിയെക്കുറിച്ചുള്ള ഒരു ബ്ലാക്ക് കോമഡിയാണിത്. സ്റ്റാൻലി കുബ്രിക്ക് ആണ് സംവിധായകൻ.

## പ്രമേയം
## ബഹുമതികൾ
The film was nominated for four Academy Awards and also seven BAFTA Awards, of which it won four.

; Academy Awards nominations
* Best Actor in a Leading Role: Peter Sellers
* Best Adapted Screenplay: Stanley Kubrick, Peter George, Terry Southern
* Best Director: Stanley Kubrick
* Best Picture

; BAFTA Awards nominations
* Best British Actor: Peter Sellers
* Best British Screenplay: Stanley Kubrick, Peter George, Terry Southern
* Best Foreign Actor: Sterling Hayden

; BAFTA Awards won
* Best British Art Direction (Black and White): Ken Adam
* Best British Film
* Best Film From Any Source
* UN award.

In addition, the film won the best written American comedy award from the Writers Guild of America and a Hugo Award for Best Dramatic Presentation and the Grand Prix of the Belgian Film Critics Association.

Kubrick won two awards for best director, from the New York Film Critics Circle and the Italian National Syndicate of Film Journalists, and was nominated for one by the Directors Guild of America.

The film ranked #32 on TV Guide's list of the 50 Greatest Movies on TV (and Video).

; **[[American Film Institute]] recognition**
* 1998: AFI's 100 Years... 100 Movies—#26
* 2000: AFI's 100 Years... 100 Laughs—#3
* 2003: AFI's 100 Years... 100 Heroes and Villains:
** Brigadier General Jack D. Ripper—nominated villain
** Dr. Strangelove—nominated villain
* 2005: AFI's 100 Years... 100 Movie Quotes:
** "Gentlemen, you can't fight in here! This is the War Room!"—#64
** "Mein Führer! I can walk!"—nominated
* 2007: AFI's 100 Years... 100 Movies (10th Anniversary Edition)—#39
## അവലംബം

## പുറംകണ്ണികൾ
* 
* 
* 
* ''Checkup with Dr. Strangelove'' by Terry Southern
* Don't Panic covers Dr. Strangelove 
* Continuity transcript
* Commentary on Dr. Strangelove by Brian Siano
* Last Secrets of Strangelove Revealed by Grant B. Stillman
* Study Guide by Dan Lindley. See also:longer version
* Annotated bibliography on Dr. Strangelove  from the Alsos Digital Library

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:സ്റ്റാൻലി കുബ്രിക്ക്
വർഗ്ഗം:ഹോളിവുഡ് ചലച്ചിത്രങ്ങൾ
സാംബീസി നദി

ആഫ്രിക്കയിലെ ഏറ്റവും പ്രധാനപ്പെട്ട നദികളിലൊന്നാണ് **സാംബസി**. ആഫ്രിക്ക വൻകരയിലെ നാലാമത്തെ നീളം കൂടിയ നദിയും ഇതാണ്. സാംബിയയിലെ എംവിനിലുംഗ എന്ന ചതുപ്പുനിലത്തിൽ നിന്നാണ് സാംബീസി നദി ഉദ്ഭവിക്കുന്നത്. സാംബിയ, ഡി ആർ കോംഗോ, അംഗോള, നമീബിയ, ബോട്സ്വാന, സിംബാബ്വെ, മൊസാംബിക് എന്നീ രാജ്യങ്ങളിലൂടെ 2574 കിലോമീറ്റർ ഒഴുകി മൊസാംബിക്കിന്റെ മധ്യഭാഗത്തു വച്ച് ഇന്ത്യൻ മഹാസമുദ്രത്തിൽ പതിക്കുന്ന സാംബീസി 15.7 ലക്ഷം വിസ്തൃതിയുള്ള ഒരു നദീതടപ്രദേശം സൃഷ്ടിക്കുന്നു. ആഫ്രിക്കയിൽ നിന്ന് ഇന്ത്യൻ മഹാസമുദ്രത്തിൽ ഒഴുകിയെത്തുന്ന ഏറ്റവും വലിയ നദിയും സാംബീസിയാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ആഫ്രിക്കയിലെ നദികൾ
വർഗ്ഗം:അംഗോളയിലെ നദികൾ
വർഗ്ഗം:മൊസാംബിക്കിലെ നദികൾ
വർഗ്ഗം:സിംബാബ്‌വെയിലെ നദികൾ
വർഗ്ഗം:സാംബിയയിലെ നദികൾ
വർഗ്ഗം:നമീബിയയിലെ നദികൾ
ചീട

ലഘുചിത്രം|പകരം=ചീട|ചീട
അരിപ്പൊടികൊണ്ടുണ്ടാക്കുന്ന ഒരു പലഹാരമാണ് **ചീട**. **ശീട**, **കടുകടക്ക, കളിയടയ്ക്ക **എന്നീ പേരുകളിലും അറിയപ്പെടുന്നു. ഇത് പല രീതിയിൽ തയ്യാറാക്കാം. ഏറെ നാൾ സൂക്ഷിച്ചു വെയ്ക്കാൻ കഴിയുന്ന ഒരു നാലുമണി പലഹാരം കൂടിയാണ് ഇത്.

## തയാറാക്കുന്ന വിധം
അരിപ്പൊടിയിൽ തേങ്ങയും ജീരകവും എള്ളും ഉപ്പും ചേർത്ത് ചപ്പാത്തി മാവു പരുവത്തിൽ കുഴച്ചെടുക്കുക. ഇവ ചെറിയ ഉരുളകളാക്കി എണ്ണയിൽ വറുത്തു കോരാം. അരിപ്പൊടിയിൽ ഉഴുന്നുപൊടിയും മുളകുപൊടിയും എള്ളും കുരുമുളക് പൊടിയും ഉപ്പും കായവും ചേർത്തും ഉണ്ടാക്കാവുന്നതാണ്‌.

## ശ്രദ്ധിക്കേണ്ടത്
ഉരുളയുടെ പാകം ശരിയായില്ലെങ്കിൽ എണ്ണയിൽ ഇടുമ്പോൾ പൊട്ടിത്തെറിക്കാൻ സാധ്യതയുണ്ട്.

വർഗ്ഗം:പലഹാരങ്ങൾ
ബാസെഞ്ജി

ഒരിനം വേട്ട നായയാണ് **ബാസെഞ്ജി**. ഇവയുടെ ജന്മദേശം മധ്യ ആഫ്രിക്കയാണ്. *കുരക്കാത്ത  നായ* എന്നും അറിയപ്പെടുന്നു.

## അവലംബം

വർഗ്ഗം:നായ ജനുസ്സുകൾ
ഇടുക്കി ഗോൾഡ്

സന്തോഷ് ഏച്ചിക്കാനത്തിന്റെ ഇടുക്കി ഗോൾഡ് എന്ന കഥയെ ആസ്പദമാക്കി ആഷിഖ് അബു സംവിധാനം ചെയ്ത് 2013 ഒക്ടോബർ 11-നു പുറത്തിറങ്ങിയ മലയാളചലച്ചിത്രമാണ് ***ഇടുക്കി ഗോൾഡ്***. ബാബു ആന്റണി, വിജയരാഘവൻ, പ്രതാപ് പോത്തൻ, മണിയൻപിള്ള രാജു, രവീന്ദ്രൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.

## പ്രമേയം
ചെറുതോണിയിലെ ഹൈസ്കൂളിൽ ഒരുമിച്ച് പഠിച്ചവരായിരുന്നു മൈക്കിൾ, രാമൻ, രവി, ആന്റണി, മദൻ എന്നിവർ. വർഷങ്ങൾക്ക് ശേഷം ഇവർ ഒരുമിച്ച് കൂടുന്നതും പഴയതു പോലെ ഇടുക്കി ഗോൾഡ് എന്നറിയപ്പെടുന്ന നീലച്ചടയൻ വലിക്കാൻ പോകുന്നതുമാണ് കഥാപ്രമേയം. പഠനകാലത്തെ കുസൃതികളിലൂടെയും പിന്നീടുള്ള ഇവരുടെ കുടുംബജീവിതത്തിലൂടെയും ചിത്രം മുന്നോട്ട് പോകുന്നു.

## അഭിനേതാക്കൾ
* പ്രതാപ് പോത്തൻ - മൈക്കിൾ
* രവീന്ദ്രൻ - രവി (മ്ലേഛൻ രവി)
* ബാബു ആന്റണി - ആന്റണി ഗോൺസാൽവസ് (കരാട്ടെ ആന്റണി)
* മണിയൻപിള്ള രാജു - മദൻ
* ലാൽ - ബെഹനാൻ
* വിജയരാഘവൻ - രാമൻ
* ജോയ് മാത്യു - ജോൺ
* രവി വള്ളത്തോൾ - സദാനന്ദൻ
* സജിത മഠത്തിൽ - ശ്യാമള
* പ്രസീത മേനോൻ - മഞ്ജു

## നിർമ്മാണം
നാലു മാസം കൊണ്ട് നാലു ജില്ലകളിലായാണ് ചിത്രീകരണം നടത്തിയത്. ഇടുക്കി ജില്ലയിലെ ചെറുതോണിയായിരുന്നു പ്രധാന ചിത്രീകരണ സ്ഥലം. ബാബു ആന്റണിയുടെ മകൻ ചിത്രത്തിൽ അദ്ദേഹത്തിന്റെ തന്നെ മകനായി ആർതർ ആന്റണി എന്ന വേഷം അവതരിപ്പിക്കുന്നു.

## അണിയറപ്രവർത്തകർ
* സംവിധാനം - ആഷിഖ് അബു
* നിർമ്മാണം - എം. രഞ്ജിത്ത്
* കഥ - സന്തോഷ് എച്ചിക്കാനം
* തിരക്കഥ - ശ്യാം പുഷ്കരൻ, ദിലീഷ് നായർ, സന്തോഷ് ഏച്ചിക്കാനം
* ക്യാമറ - ഷൈജു ഖാലിദ്
* സംഗീതം - ബിജിബാൽ
* ഗാനരചന - റഫീഖ് അഹമ്മദ്
* എഡിറ്റിങ് - വി. സാജൻ
* കല - അജയൻ ചാലിശേരി
* വസ്ത്രാലങ്കാരം - സമീറ സനീഷ്

## അവലംബം

## പുറം കണ്ണികൾ
* 
* ഇടുക്കി ഗോൾഡ് നിരൂപണം സിഫി.കോമിൽ 

വർഗ്ഗം:ആഷിഖ് അബു സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശ്യാം പുഷ്കരൻ തിരക്കഥയെഴുതിയ മലയാളചലച്ചിത്രങ്ങൾ
കാനറ കൂരൽ

ദക്ഷിണേന്ത്യയിലെ പുഴകളിൽ കാണപ്പെടുന്ന 11 കൂരൽ ഇനങ്ങളിലൊന്നാണ് **ഹിപ്‌സെലോബാർബസ് ലിത്തോപിഡോസ്.** വംശനാശം സംഭവിച്ചെന്ന് ശാസ്ത്രലോകം കരുതിയ അപൂർവമായ ഈ  ശുദ്ധജലമത്സ്യത്തെ ഏതാണ്ട് മുക്കാൽ നൂറ്റാണ്ടിനുശേഷം 2013 ൽ കണ്ടെത്തിയിരുന്നു.  1941-ൽ സുന്ദരരാജ് ബി. ആണ് ഈ മത്സ്യത്തെ കണ്ടെത്തിയ കാര്യം ഇതിനുമുമ്പ് രേഖപ്പെടുത്തിയിട്ടുള്ളത്. കർണാടകത്തിൽ ദക്ഷിണകന്നഡ ജില്ലയിലെ ഫൽഗുനി പുഴയിലും കാസർകോട്ടുകൂടി ഒഴുകുന്ന ചന്ദ്രഗിരിപ്പുഴയിലും അവയുടെ കൈവഴികളിലും മാത്രമാണ് ഈ കൂരൽമത്സ്യം കാണപ്പെടുന്നത്. അന്താരാഷ്ട്ര പ്രകൃതിസംരക്ഷണ സംഘടന (ഐ.യു.സി.എൻ.)  ചുവപ്പുപട്ടികയിൽ 'കൂടുതൽ വിവരങ്ങൾ ലഭ്യമല്ലാത്ത ജീവികളുടെ ഗണ'ത്തിലാണ് ഈ മത്സ്യത്തെ ഉൾപ്പെടുത്തിയിരിക്കുന്നത്.

## അവലംബം

## ഇതും കാണുക
*ചെമ്പാലൻ കൂരൽ
*കറുത്ത കൂരൽ
*കരിവാലൻ കൂരൽ

## പുറത്തേക്കുള്ള കണ്ണികൾ
*

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
ഗുവാങ്ക്സി

ചൈനയിലെ ഒരു സ്വയംഭരണ പ്രവിശ്യയാണ് **ഗുവാങ്ക്സി** (; pronounced ). ഔദ്യോഗിക നാമം **ഗുവാങ്ക്സി ഷുവാങ് ഓട്ടോണമസ് റീജിയൺ** (**ജി.ഇസെഡ്.എ.ആർ.**) എന്നാണ്. ‌തെക്കൻ ചൈനയിൽ വിയറ്റ്നാമുമായുള്ള അതിർത്തിയോടു ചേർന്നു കിടക്കുന്ന പ്രവിശ്യയാണിത്. പണ്ട് സാധാരണ പ്രവിശ്യയായിരുന്ന ഗുവാങ്ക്സിയ്ക്ക് സ്വയംഭരണാവകാശം ലഭിച്ചത് 1958-ലാണ്.

ചൈനയുടെ തെക്കേ അറ്റത്തുള്ള സ്ഥാനവും മലകളുള്ള ഭൂപ്രകൃതിയും ചൈനയുടെ ചരിത്രത്തിന്റെ സിംഹഭാഗവും ഈ പ്രദേശം അതിർത്തിയായി നിലനിൽക്കാൻ കാരണമായി. "ഗുവാങ്ക്" എന്ന പേരിനർത്ഥം "വിശാലമായ ഭൂവിഭാഗം" എന്നാണ്. എ.ഡി. 226-ൽ ഈ പ്രവിശ്യ സ്ഥാപിച്ചപ്പൊൾ മുതൽ ഈ പേര് നിലവിലുണ്ട്. ഈ സ്ഥലത്തിന് യുവാൻ രാജവംശക്കാലത്ത് പ്രവിശ്യാസ്ഥാനം ലഭിച്ചിരുന്നുവെങ്കിലും ഇരുപതാം നൂറ്റാണ്ടിൽ പോലും ഇവിടം തുറസ്സായതും വന്യവുമായ പ്രദേശമായാണ് കരുതപ്പെട്ടിരുന്നത്.

"桂" (പിൻയിൻ: *ഗുയി*; ഷുവാങ്: *ഗ്വൈ*) എന്നാണ് ഈ പ്രവിശ്യയുടെ ചുരുക്കപ്പേര്. ഗ്വൈലിൻ എന്ന പഴയ തലസ്ഥാനത്തിൽ നിന്നാണ് ഈ പേരു ലഭിച്ചിട്ടുള്ളത്. ഗുവാങ്ക്സിയുടെ സംസ്കാരം, രാഷ്ട്രീയം ചരിത്രം എന്നിവയുടെയൊക്കെ കേന്ദ്രബിന്ദുവാണ് ഈ പ്രദേശം. ഇപ്പോൾ ഇത് പ്രവിശ്യയിലെ ഒരു പ്രധാന നഗരം കൂടിയാണ്.

## അവലംബം

*Economic profile for Guangxi at HKTDC

## പുറത്തേയ്ക്കുള്ള കണ്ണികൾ

* Guangxi Government website 
* Where is Guangxi 
* 

വർഗ്ഗം:ചൈനയിലെ പ്രവിശ്യകൾ
വർഗ്ഗം:ചൈനയിലെ സ്വയംഭരണപ്രദേശങ്ങൾ
റെജിയോൺ ഡെ മഗല്യാൻസ് ഡെല യെ അന്റാർട്ടിക്ക ചിലെന

ചിലിയിലെ 15 പ്രവിശ്യകളിൽ ഒന്നാണ് **റീജിയൺ ഓഫ് മഗല്ലൻ**. ഔദ്യോഗികമായി **XII റീജിയൺ ഓഫ് മഗെല്ലൻ ആൻഡ് ചിലിയൻ അന്റാർട്ടിക്ക** എന്നാണ് ഇത് അറിയപ്പെടുന്നത് (), ചിലിയുടെ ഏറ്റവും തെക്കുള്ളതും ഏറ്റവും വലിപ്പമുള്ളതും ഈ മേഖലയ്ക്കാണ്. ഈ മേഖലയേയേക്കാൾ ജനസംഖ്യ കുറഞ്ഞ ഒരു മേഖല മാത്രമേ ചിലിയിലുള്ളൂ. ഇതിനെ നാലു പ്രവിശ്യകളായി തിരിച്ചിട്ടുണ്ട്: അൾട്ടിമ എസ്പെരാൻസ, മഗല്ലൻ, ടിയറ ഡെൽ ഫുയെഗോ, അന്റാർട്ടിക്ക ചിലെന എന്നിവ.

ടോറെസ് ഡെൽ പൈൻ, കേപ്പ് ഹോൺ, ടിയറ ഡെൽ ഫുയെഗോ ദ്വീപ് മഗെല്ലൻ കടലിടുക്ക് എന്നിവ ഇവിടുത്തെ പ്രസിദ്ധമായ സ്ഥലങ്ങളാണ്. ചിലി അവകാശവാദമുന്നയിക്കുന്ന അന്റാർട്ടിക്കയുടെ ഭാഗങ്ങളും ഈ മേഖലയുടെ ഭാഗമായാണ് പരിഗണിക്കപ്പെടുന്നത്.

പന്നിവളർത്തൽ, എണ്ണ ഖനനം, വിനോദസഞ്ചാരം എന്നിവയാണ് ഇവിടത്തെ പ്രധാന വരുമാനമാർഗ്ഗം. . പാറ്റഗോണിയൻ എക്സ്പെഡിഷൻ റേസ് 

## അവലംബം

### സ്രോതസ്സ്
*C. Michael Hogan (2008) *Cueva del Milodon*, The Megalithic Portal, ed. A. Burnham The Megalithic Portal

## പുറത്തേയ്ക്കുള്ള കണ്ണികൾ
*Gobierno Regional Magallanes y Antártica Chilena Official website 
*Cape Horn Biosphere Reserve
*BBC article: "Lake disappears suddenly in Chile"
ഇന്നർ മംഗോളിയ

‌ചൈനയിലെ ഒരു സ്വയംഭരണപ്രദേശമാണ് **ഇന്നർ മംഗോളിയ** (മംഗോളിയൻ: s , *ഓബർ മംഗോൾ* and c  , *ഓവോർ മംഗോൾ*; ). ഔദ്യോഗിക നാമം **ഇന്നർ മംഗോളിയ സ്വയംഭരണപ്രദേശം** അല്ലെങ്കിൽ **നേയി മംഗോൾ സ്വയംഭരണപ്രദേശം** എന്നാണ്. ഇത് ചൈനയുടെ വടക്കുഭാഗത്താണ്. മംഗോളിയ, റഷ്യ എന്നീ രാജ്യങ്ങളുമായി ഈ പ്രവിശ്യയ്ക്ക് അന്താരാഷ്ട്ര അതിർത്തിയുണ്ട്. ഹോഹ്ഹോട്ട് ആണ് തലസ്ഥാനം. ബാവോടൗ, ചിഫെങ്, ഓർഡോസ് എന്നിവ മറ്റു പ്രധാന നഗരങ്ങളാണ്.

ഗാൻസു, നിങ്സിയ എന്നീ പ്രദേശങ്ങളുടെ ഭാഗമായ സൂയിയുവാൻ, ചാഹർ, രെഹേ, ലിയയോബേയ് ക്സിയാങ്'ആൻ എന്നീ പ്രവിശ്യകൾ നിലനിന്ന മേഖലയിൽ റിപ്പബ്ലിക് ഓഫ് ചൈന 1947-ൽ ഈ സ്വയംഭരണപ്രദേശം സ്ഥാപിക്കുകയായിരുന്നു. ചൈനയിലെ മൂന്നാമത്തെ വലിയ ഉപവിഭാഗമാണിത്. 1,200,000 ചതുരശ്ര കിലോമീറ്റർ വരുന്ന ഇവിടം രാജ്യത്തിന്റെ 12% വലിപ്പമുള്ളതാണ്. 2010-ലെ സെൻസസ് അനുസരിച്ച് ഇവിടെ 24,706,321 ആൾക്കാരുണ്ട്. ഇത് ചൈനയുടെ വൻകരപ്രദേശത്തെ ജനസംഖ്യയുടെ 1.84% വരും. ജനസംഖ്യാ കണക്കുനോക്കിയാൽ ഈ പ്രദേശത്തിന് ഇരുപത്തിമൂന്നാം സ്ഥാനമാണുള്ളത്. ഹാൻ ചൈനീസ് വംശജരാണ് ഭൂരിപക്ഷം. മംഗോൾ വംശജർ ന്യൂനപക്ഷമാണ്. ചൈനീസ്,  മംഗോളിയൻ എന്നിവയാണ് ഔദ്യോഗികഭാഷകൾ.  മംഗോളിയയിൽ മംഗോളിയൻ ഭാഷയ്ക്ക് മംഗോളിയൻ സിറിലിക് ലിപിയാണ് ഉപയോഗിക്കുന്നതെങ്കിലും സ്വന്തമായ ലിപി ഈ പ്രദേശത്ത് ഉപയോഗിക്കുന്നുണ്ട്.

## കുറിപ്പുകളും അവലംബങ്ങളും

## പുറത്തേയ്ക്കുള്ള കണ്ണികൾ

*Inner Mongolia Government website 
**Mongolian edition 
*

വർഗ്ഗം:ചൈനയിലെ പ്രവിശ്യകൾ
വർഗ്ഗം:ചൈനയിലെ സ്വയംഭരണപ്രദേശങ്ങൾ
നമ്പി നാരായണൻ

**നമ്പി നാരായണൻ** എന്നറിയപ്പെടുന്ന **എസ്. നമ്പി നാരായണൻ**  ഇന്ത്യൻ സ്പേസ് റിസർച്ച് ഓർഗനൈസേഷനിൽ മുൻ ഉദ്യോഗസ്ഥനായിരുന്നു. 1994- നവംബർ 30 ന് ചാരവൃത്തി ആരോപിച്ച് ഇദ്ദേഹത്തെ അറസ്റ്റ് ചെയ്യുകയും അൻപതു ദിവസം ജയിലിൽ അടക്കുകയുമുണ്ടായി.  ഐ.എസ്.ആർ.ഓ വികസിപ്പിച്ചുകൊണ്ടിരുന്ന ക്രയോജനിക് എഞ്ചിൻ സാങ്കേതികവിദ്യയെ ചുറ്റിപ്പറ്റിയായിരുന്നു ചാരവൃത്തി ആരോപണം.  പിന്നീട് ഇദ്ദേഹം നിരപരാധിയാണന്നു മനസ്സിലാക്കി 1998-ൽ സുപ്രീം കോടതി നമ്പി നാരായണനെ കുറ്റവിമുക്തനാക്കി. 2018 ൽ ജസ്റ്റിസ് ദിപക് മിശ്ര ബെഞ്ചിന്റെ  സുപ്രീംകോടതി വിധിയിൽ നമ്പി നാരായണന് അമ്പത് ലക്ഷം രൂപ നഷ്ടപരിഹാരം നൽകാൻ വിധിയായി. സംസ്ഥാന ഗവർമെന്റ് 10-8-2018-ൽ പരസ്യമായി നഷ്ടപരിഹാര തുക നൽകി വിധി നടപ്പിലാക്കി.  അദ്ദേഹത്തിന്റെ ആത്മകഥയായ ഓർമ്മകളുടെ ഭ്രമണപഥം 2017 ഒക്ടോബർ 23 നു പുറത്തിറങ്ങിയിരുന്നു. 2019 ജനുവരി 25ന് ഭാരത സർക്കാർ പദ്മഭൂഷൺ നൽകി ഈ ശാസ്ത്രജ്ഞനെ ആദരിച്ചു.  

## ഔദ്യോഗികജീവിതം
1970-കളിൽ റോക്കറ്റുകൾക്കായി ദ്രാവകഇന്ധനസാങ്കേതികവിദ്യയും ഖരഇന്ധന സാങ്കേതികവിദ്യയും ഐ.എസ്.ആർ.ഒ. വികസിപ്പിക്കുന്നുണ്ടായിരുന്നു. ഇതിൽ ദ്രാവകഇന്ധനസാങ്കേതികവിദ്യ വികസിപ്പിച്ചെടുത്തവരിൽ പ്രധാനിയായിരുന്നു നമ്പി നാരായണൻ. കൂടാതെ അതിശീതീകൃത ദ്രവഇന്ധനങ്ങളും അവക്ക് വേണ്ട എഞ്ചിനുകളും വികസിപ്പിക്കുന്നതിലും ഇന്ത്യൻ സ്പേസ് റിസേർച്ച് ഓർഗനൈസേഷന്റെ ചെയർമാനായിരുന്ന സതീശ് ധവന്റേയും പിൻഗാമിയായ യു.ആർ. റാവുവിന്റേയും നേതൃത്വത്തിൽ നടന്നുപോന്നിരുന്ന ഗവേഷണപ്രവർത്തനങ്ങളിൽ സജീവപങ്കാളിയുമായിരുന്നു അദ്ദേഹം

## അവലംബം

വർഗ്ഗം:ഇന്ത്യൻ ബഹിരാകാശ ശാസ്ത്രജ്ഞർ
വർഗ്ഗം:കേരളീയരായ ശാസ്ത്രജ്ഞർ‎
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ
വാർഷിക വലയങ്ങൾ

right|thumb|150 px|വാർഷിക വലയങ്ങൾ
ഒരു വൃക്ഷത്തെ നെടുകേ പിളർന്നു നോക്കിയാൽ ഓരോ വർഷവും ഉണ്ടായിട്ടുള്ള തടി, കുറെ കോണുകൾ ഒന്നിനു മുകളിൽ ഒന്നായി അടുക്കിവച്ചിരിക്കുന്നതുപോലെ കാണാം. ചുവടു ഭാഗത്താണ് ഏറ്റവും കൂടുതൽ കോണുകളുടെ എണ്ണം. ഉയരം കൂടുന്നതിനനുസരിച്ച് ക്രമേണ എണ്ണം കുറഞ്ഞു വരുന്നതായും കാണാം. തടി കുറുകേ മുറിച്ചാൽ ഇവ ഒന്നിനു മുകളിൽ ഒന്നായി തുടർച്ചയായ നിരകളായി കാണപ്പെടുന്നു. ഇത് **വാർഷിക വലയങ്ങൾ** (Growth Rings)എന്ന പേരിൽ അറിയപ്പെടുന്നു. എല്ലായിനം മരങ്ങളിലും വാർഷിക വലയങ്ങൾ വ്യക്തമായിരിക്കുകയില്ല. ഹിമാലയ പ്രദേശങ്ങളിലെപ്പോലെ അന്തരീക്ഷ ഊഷ്മാവിനും കാലാവസ്ഥയ്ക്കും പൊതുവേ കാര്യമായ വ്യതിയാനമുള്ള സ്ഥലങ്ങളിൽ ഗ്രീഷ്മകാലത്ത് തടിയുത്പാദനം കുറഞ്ഞിരിക്കും. ഓരോ വർഷത്തിലും ആദ്യമായി ഉത്പാദിപ്പിക്കപ്പെടുന്ന തടിയിലെ കോശങ്ങൾ വലിപ്പം കൂടിയവയും നേർത്ത ഭിത്തിയുള്ളവയുമായിരിക്കും. ഇത് 'ഏർലി വുഡ്' എന്നറിയപ്പെടുന്നു. വളർച്ചാ കാലഘട്ടത്തിന്റെ അവസാന കാലത്തുണ്ടാകുന്ന തടി ചെറിയ സുഷിരങ്ങളും കട്ടികൂടിയ കോശഭിത്തിയുള്ളതുമായിരിക്കും. ഇത് 'സമ്മർ വുഡ്' അല്ലെങ്കിൽ 'ലേറ്റ് വുഡ്' എന്നറിയപ്പെടുന്നു. വാർഷിക വലയങ്ങളുടെ വ്യക്തത 'ഏർലി വുഡും' 'ലേറ്റ്വുഡും' തമ്മിലുള്ള അന്തരത്തെ ആസ്പദമാക്കിയായിരിക്കും.

## ചിത്രശാല


File:Growth_Rings_-_വാർഷിക_വലയങ്ങൾ.JPG
File:Growth Rings tree rings 02.jpg|thumb|


വർഗ്ഗം:സസ്യശാസ്ത്രം
ജാർ ഫയൽ ഫോർമാറ്റ്

**JAR** എന്ന് പറഞ്ഞാൽ **ജാവാ ആർക്കൈവ്** എന്നതിന്റെ ചുരുക്കമാണ്. ജാവാ ക്ലാസ്സ്‌ ഫയലുകളും, അതിൽ ഉപയോഗിക്കുന്ന വിഭവങ്ങളും (ചിത്രം, ശബ്ദം എന്നിവ), പിന്നെ ഫയലിനെ കുറിച്ചുള്ള വിവരങ്ങളും സമാഹരിക്കാൻ വേണ്ടി ഉപയോഗിക്കുന്ന ഒരു സംവിധാനം.

വർഗ്ഗം:ഫയൽ രൂപങ്ങൾ
ബാലശ്രീ അംഗീകാര പദ്ധതി

ഭാരതത്തിലെ 16 വയസ്സിനു താഴെയുള്ള ബാലപ്രതിഭകൾക്കു  ഭാരത സർക്കാർ നൽകുന്ന അംഗീകാരമാണു ബാലശ്രീ പുരസ്കാരം.1995-ൽ നിലവിൽ വന്ന ഈ പുരസ്കാരം കുട്ടികളിലെ  സർഗ്ഗാത്മകതക്കു ഉള്ള ഭാരതത്തിലെ ഏറ്റവും ഉയർന്ന അംഗീകാരമായി  കണക്കാക്കപ്പെടുന്നു.നാഷണൽ ബാൽഭവൻ സംഖടിപ്പിക്കുന്ന ഈ പുരസ്കാരം എല്ലാ വർഷവും തിരഞ്ഞെടുക്കപ്പെട്ട കുട്ടികൽക്കു രാഷ്ട്രപതി സമ്മാനിക്കുന്നു.

ബാലശ്രീ എന്ന വാക്കു ഹിന്ദി ഭാഷയിലെ "ബാല' എന്നും 'ശ്രീ" എന്നും ഉള്ള വാക്കുകളിൽ നിന്നും ഉദ്ഭവം പ്രാപിച്ചിരിക്കുന്നു.ബാലശ്രീ എന്ന ഗുണവാചകം  വ്യത്യസ്ത്മായ സമീപനവും നവീനമായ ചിന്തയും കൊണ്ടൂ സമൂഹത്തിന്റെ ഉന്നമനത്തിനു പ്രേരകരാവുന്ന ബാലപ്രതിഭകൽക്കു അത്യുചിതമാണെന്നു കണക്കാക്കപ്പെടുന്നു.

## തിരഞ്ഞെടുക്കൽ
എല്ലാ വർഷവും തദ്ദേശികം, പ്രാദേശികം, ദേശീയം എന്നീ ഘട്ടങ്ങളിൽ നടത്തുന്ന വിപുലമായ ഒരു തിരഞ്ഞെടുപ്പു പ്രക്രിയയിലൂടെ ആണു അംഗീകാരത്തിനു അർഹരായ കുട്ടികളെ തിരഞ്ഞെടുക്കുന്നതു. അവതരണം, ചിത്രരചന, എഴുത്ത്, വിജ്ഞാനം എന്നീ വിഭാഗങ്ങളിൽ നിന്നും പ്രഗൽഭരായ കുട്ടികളെ തിരഞ്ഞെടുക്കുന്നു. സർഗ്ഗാത്മകതക്കും നൂതനമായ ചിന്തക്കും പ്രാധാന്യം നൽകിക്കൊണ്ടു തിരഞ്ഞെടുക്കപ്പെടുന്ന കുട്ടികൾക്കു രാഷ്ട്രപതിഭവനിൽ വെച്ചു നടക്കുന്ന പ്രത്യേക ചടങ്ങിൽ പ്രശസ്തിപത്രം, ഫലകം, വികാസ്പത്ര എന്നിവയും ഒപ്പം കുട്ടികൽക്കായുള്ള പുസ്തകങ്ങളും അടങ്ങുന്ന പുരസ്കാരം രാഷ്ട്രപതി  സമ്മാനിക്കുന്നു.ദേശീയ തലത്തിൽ പങ്കെടുക്കുന്ന എല്ല കുട്ടികൾക്കും എൻ.സി.ഇ.ആർ.ടി നൽകുന്ന ചാച്ചാ നെഹ്രു സ്കോളർഷിപ്  ഫൊർ ആർടിസ്ടിക് ആന്റ് ഇന്നൊവേറ്റീവ് എക്സെലെൻസ് എന്ന സ്കോലർഷിപ്പും ലഭിക്കുന്നതാണു.

വർഗ്ഗം:ഇന്ത്യൻ പുരസ്കാരങ്ങൾ
കിങ് ഫഹദ് വിമാനത്താവളം

| IATA = DMM
| ICAO = OEDF
| pushpin_map = Saudi Arabia
| pushpin_map_caption = Location of airport in Saudi Arabia
| pushpin_label = DMM
| pushpin_label_position = right
| type = Public
| owner = 
| operator = Dammam Airports Company
| city-served = Eastern Province.
| location = Dammam, Saudi Arabia
| opened = 
| hub = 
| elevation-f = 72
| elevation-m = 22
| coordinates = 
| website = 
| metric-elev = 
| metric-rwy = 
| r1-number = 16R/34L
| r1-length-f = 13,123
| r1-length-m = 4,000
| r1-surface = Asphalt
| r2-number = 16L/34R
| r2-length-f = 13,123
| r2-length-m = 4,000
| r2-surface = Asphalt
| stat-year = 2016
| stat1-header = Passengers
| stat1-data = 9,690,000+
| stat2-header = Cargo (tons)
| stat2-data = 138,870
| stat3-header = Aircraft movements
| stat3-data = 90,134
| footnotes = 
}}
ലോകത്തെ ഏറ്റവും വലിപ്പമുള്ള വിമാനത്താവളമാണ് സൗദി അറേബ്യയിലെ ദമാമിനടുത്തുള്ള **കിങ് ഫഹദ് അന്താരാഷ്ട്ര വിമാനത്താവളം**. 780 ച.കി.മീ. വിസ്തൃതിയുള്ള ഈ വിമാനത്താവളം അയൽരാജ്യമായ ബഹ്റൈനെക്കാൾ വലുതാണ്. 1999 ൽ പൂർത്തിയാക്കിയ 'കിങ് ഫഹദ്' തിരക്കിന്റെ കാര്യത്തിൽ  000 ചതുരശ്ര അടിയാണ് പാസഞ്ചർ ടെർമിനലിന്റെ വിസ്തൃതി. സൗദി രാജാവിന് ഉപയോഗിക്കാൻവേണ്ടി പ്രത്യേക റോയൽ ടെർമിനലുമുണ്ട്. വിദേശ രാഷ്ട്രത്തലവന്മാരെയും മറ്റും സ്വീകരിക്കുന്നത് ഇവിടെയാണ്. സൗദിയിൽ അന്താരാഷ്ട്ര വിമാനത്താവളങ്ങളിൽ ആദ്യമായി ഡ്യൂട്ടി ഫ്രീ മാർക്കറ്റുകൾ ഏർപ്പെടുത്തിയത് കിങ് ഫഹദിലാണ്. വിമാനത്താവളത്തിലെ മുസ്ലിം പള്ളി നിർമ്മിച്ചിരിക്കുന്നത് കാർ പാർക്കിങ് കെട്ടിടത്തിന്റെ മുകളിലായാണ്. 4,000 മീറ്റർ നീളമുള്ള രണ്ട് സമാന്തര റൺവേകൾ വിമാനത്താവളത്തിലുണ്ട്. രണ്ടു റൺവേകൾക്കുമിടയിലെ അകലം 2,146 മീറ്ററാണ്.

## അവലംബം

വർഗ്ഗം:സൗദി അറേബ്യയിലെ വിമാനത്താവളങ്ങൾ
കമ്മൽ

കാതുകളിൽ അണിയുന്ന ആഭരണമാണ് **കമ്മൽ**. പുരുഷന്മാരും സ്ത്രീകളും കമ്മൽ അണിയാറുണ്ടെങ്കിലും കൂടുതലും സ്ത്രീകളാണ് അണിയുന്നത്. രണ്ട് ചെവിയിലും ഒരുപോലെയുള്ള കമ്മലുകൾ ധരിക്കുന്നതാണ് കൂടുതൽ കാണുന്നതെങ്കിലും ഒറ്റ ചെവിയിലും കമ്മലുകൾ ധരിക്കാറുണ്ട്.   

ഓരോ നാടിനും ഓരോ സംസ്കാരത്തിനും പ്രത്യേകതരം കമ്മലുകൾ പ്രചാരത്തിലുണ്ട്. സാധാരണഗതിയിൽ കീഴ്‌കാത് തുളച്ചാണ് കമ്മലുകളണിയുന്നത്. മേൽകാതിലും കാതിന്റെ വശങ്ങളിലും എന്നുവേണ്ട കാതിന്റെ എല്ലാഭാഗങ്ങളുമണിയുന്ന കമ്മലുകൾ നിലവിലുണ്ട്. സാധാരണയായി സ്വർണം, വെള്ളി, പ്ലാറ്റിനം, ചെമ്പ് മുതലായ ലോഹങ്ങൾ ഉപയോഗിച്ചുള്ള ലോഹക്കൂട്ടുകളിലാണ്‌ കമ്മലുകൾ നിർമ്മിക്കുന്നത്. പ്ലാസ്റ്റിക്കിലും തടിയിലും ഗ്ലാസിലും മറ്റും നിർമ്മിക്കപ്പെടുന്ന കമ്മലുകൾ സാധാരണമാണ്.

## മേക്കാമോതിരം
കേരളത്തിൽ ക്രിസ്ത്യൻ സ്ത്രീകളുടെയിടയിൽ പ്രചാരത്തിലുണ്ടായിരുന്ന ഒരു പ്രത്യേകതരം കമ്മലാണ് മേക്കാമോതിരം. മേൽക്കാതിലാണ് ഈ കമ്മൽ അണിയുന്നത്.

## കാതുകുത്ത് കല്ല്യാണം

കേരളത്തിലും തമിഴ്‌നാട്ടിലും ഉള്ള ചില സമുദായങ്ങൾ കാതുകുത്ത് കല്ല്യാണം എന്ന പേരിൽ ആഘോഷപരമായാണ് കുട്ടികൾക്ക് കാത് കുത്തുന്ന ചടങ്ങ് നടത്തുന്നത്. പുലയ സമുദായത്തിൽ സ്തീകൾക്കെന്ന പോലെ ആൺകുട്ടികൾക്കും കാത് കുത്ത് കല്ല്യാണം നടത്താറുണ്ട്. 

## ചിത്രശാല

File:Mekamothiram_-_മേക്കാമോതിരം.JPG|മേക്കാമോതിരം
File:Ear Ring001.jpg
Pair of Earrings in a fair in India.jpg
Earrings in a fair in India 03.jpg


## അവലംബം

## പുറത്തേക്കുള്ള കണ്ണികൾ

വർഗ്ഗം:ആഭരണങ്ങൾ
അഫ്ഗാനിസ്താൻ ദേശീയ ക്രിക്കറ്റ് ടീം

അന്താരാഷ്ട്ര ക്രിക്കറ്റിൽ അഫ്ഗാനിസ്താനെ പ്രതിനിധീകരിക്കുന്ന ക്രിക്കറ്റ് ടീമാണ് **അഫ്ഗാനിസ്താൻ ദേശീയ ക്രിക്കറ്റ് ടീം**. 19-ആം നൂറ്റാണ്ടിന്റെ മധ്യം മുതൽതന്നെ അഫ്ഗാനിസ്താനിൽ ക്രിക്കറ്റ് കളി പ്രചാരത്തിലുണ്ടായിരുന്നെങ്കിലും ഒരു മികച്ച ടീമെന്ന നിലയിൽ അവർ കളിക്കാൻ ആരംഭിച്ചത് 20-ആം നൂറ്റാണ്ടിന്റെ അവസാനം മുതൽ മാത്രമാണ്. അഫ്ഗാനിസ്താൻ ക്രിക്കറ്റ് ഫെഡറേഷൻ 1995ൽ നിലവിൽ വരികയും 2001ൽ അവർ ഐ.സി.സി.യുടെ അഫിലിയേറ്റ് അംഗമാകുകയും ചെയ്തു.2003ൽ ഏഷ്യൻ ക്രിക്കറ്റ് കൗൺസിലിൽ അവർ അംഗമായി. 2013 ജൂണിൽ അവർക്ക് ഐ.സി.സി.യുടെ അസോസിയേറ്റ് അംഗത്വവും ലഭിച്ചു.2017 ജൂണിൽ അവർക്ക് ഐസിസിയുടെ ടെസ്റ്റ് പദവി ലഭിച്ചു. 2010ലും 2012ലും ഐ.സി.സി. ലോക ട്വന്റി 20 ടൂർണമെന്റിന് അവർ യോഗ്യത നേടിയെങ്കിലും രണ്ട് തവണയും ആദ്യ റൗണ്ടിൽ തന്നെ അവർ പുറത്തായി. 2013ൽ നടന്ന യോഗ്യതാമത്സരത്തിൽ മികച്ച പ്രകടനം കാഴചവെച്ച അവർ 2015 ലോകകപ്പിലേക്ക് ആദ്യമായി യോഗ്യത നേടി. 

## ഇപ്പോഴത്തെ ടീം
*നവ്രോസ് മംഗൽ
*അസ്ഗർ സ്റ്റാനിക്സായ്(c)
*ദൗലത്ത് സദ്രാൻ
*ഗുൽബുദീൻ നായിബ്
*ഹമീദ് ഹസൻ
*ഹംസ ഹോടക്
*ഇസാത്തുള്ള ദൗലത്ത്സായ്
*ജാവേദ് അഹ്മാദി
*കരീം സാദിഖ്
*മൊഹമ്മദ് നബി
*മൊഹമ്മദ് ഷഹ്സാദ്
*നൂർ അലി
*സമിയുള്ള ഷെൻവാരി
*ഷബീർ നൂറി
*ഷാപൂർ സദ്രാൻ
## അവലംബം

വർഗ്ഗം:ദേശീയ ക്രിക്കറ്റ് ടീമുകൾ
വർഗ്ഗം:അഫ്ഗാനിസ്താൻ
എ.പി.കെ ഫയൽ ഫോർമാറ്റ്

ആൻഡ്രോയ്ഡ് അപ്ലിക്കേഷനുകൾ വിതരണം ചെയാനും  ആൻഡ്രോയ്ഡ് ഉപകരണങ്ങളിൽ (ഉദാ:-മൊബൈൽ,ടാബ്) ഇൻസ്റ്റോൾ ചെയാനും ഉപയോഗിക്കുന്ന ഫയൽ ഫോർമാറ്റാണ് apk. **ആൻഡ്രോയ്ഡ് അപ്ലിക്കേഷൻ പാക്കേജ്** (Android Application Package) എന്നതിന്റെ ചുരുക്കരൂപമാണ് apk.

ഈ ഫോർമാറ്റ് ഉപയോഗിക്കുന്ന ഒരു ഫയൽ ജാവയിലോ കോട്ലിനിലോ എഴുതിയ സോഴ്സ് കോഡിൽ നിന്ന് നിർമ്മിക്കാൻ കഴിയും. Android ആപ്പ് ബണ്ടിലുകളിൽ നിന്ന് APK ഫയലുകൾ ജനറേറ്റ് ചെയ്യാനും ഒപ്പിടാനും കഴിയും.

വർഗ്ഗം:ഫയൽ രൂപങ്ങൾ
പാം ദ്വീപുകൾ

ഈന്തപ്പനയുടെ ആകൃതിയിൽ കടൽ നികത്തി ദുബായിൽ ഉണ്ടാക്കിയിരിക്കുന്ന മൂന്നു കൃതിമദ്വീപുകളാണ് **പാം ദ്വീപുകൾ**. ജുമൈറ, ജെബീൽ അലി, ദയ്റ എന്നിവിടങ്ങളിലായി ഡച്ച് കമ്പനിയായ ഫാൻ ഉർദ്ദ് ഡ്രെഡ്ജിങ് ആണ് ദ്വീപ് നിർമ്മിച്ചിരിക്കുന്നത്.
## ചിത്രശാല

Image:PalmIslandDubai.JPG
Image:Palm Island ISS006-E-35516 large.jpg
Image:Palm Jumeirah's Fronds on 1 May 2007 Pict 2.jpg|Fronds in 2007
Image:Palm Jumeirah's Palm Leaf on 1 May 2007.jpg
Image:Palm Jumeirah on 1 May 2007 Pict 1.jpg 
Image:Palm Jumeirah on 19 January 2008.jpg
Image:Palm jumeirah core.jpg| Jumeirah core
Image:Palm Jumeirah on 8 May 2008 Pict 6.jpg|Frond, 2008


വർഗ്ഗം:ദുബായ്
വർഗ്ഗം:ദ്വീപുകൾ
എലിഞ്ഞിപ്ര പള്ളി (ബെത്‌ലെഹം)

തൃശ്ശൂർ ജില്ലയിലെ കോടശ്ശേരി ഗ്രാമപഞ്ചായത്തിൽ എലിഞ്ഞിപ്രയിൽ (ചാലക്കുടിയുടെ കിഴക്ക് ഭാഗം) സ്ഥിതി ചെയ്യുന്ന ക്രൈസ്തവ ദേവാലയമാണ് **എലിഞ്ഞിപ്ര ബെത്‌ലെഹം പള്ളി** (Elinjipra Bethlehem Church) അഥവ **സെന്റ് ഫ്രാൻസീസ് അസ്സീസി ചർച്ച്** (St. Francis Asisi Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ ഫ്രാൻസീസിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

ചാലക്കുടി - അതിരപ്പള്ളി വഴിയിലുള്ള ബത്‌ലെഹം കപ്പൂച്ചിൻ ആശ്രമത്തോടനുബദ്ധിച്ചാണ് ഈ ഇടവക സ്ഥാപിതമായത്. കപ്പൂച്ചിൻ പുരോഹിതരുടെ മൈനർ സെമിനാരിയും ഇവിടെ സ്ഥിതി ചെയ്യുന്നു.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.

## നാഴികക്കല്ലുകൾ

1962 ൽ എലിഞ്ഞിപ്രയിൽ സ്ഥാപിതമായ കപ്പൂച്ചിൻ ബെത്‌ലെഹം ആശ്രമത്തോടനുബന്ധിച്ച് രൂപംകൊണ്ട വിശ്വാസിസമൂഹത്തിനായി 1963 ന് കുരിശുപള്ളി സ്ഥാപിതമായി. 1998 ആഗസ്റ്റ് 24 ന് ആശ്രമത്തോടനുബന്ധിച്ച് ഇടവക സ്ഥാപിതമായി. ആശ്രമത്തിന്റെ പള്ളിയും മറ്റ് അനുബദ്ധസൗകര്യങ്ങളും ഉപയോഗിച്ചുകൊണ്ടായിരുന്നു തുടക്കം. 2001 ഓക്‌ടോബർ പത്തിന് സിമിത്തേരി പണി തീർത്തു. 2008 സെപ്തംബർ 30ന് പുതിയ പള്ളിയുടെ ആശീർവാദകർമ്മം നിർവഹിച്ചു.

## ഇതും കാണുക

* എലിഞ്ഞിപ്ര ലൂർദ് നഗർ പള്ളി

## ചിത്രശാല

## അവലംബം
## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ എലിഞ്ഞിപ്ര പള്ളിയുടെ പ്രത്യേക പേജിലേക്ക്  

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
ദി വേൾഡ് (ദ്വീപസമൂഹം)

ദുബായ് തീരത്ത് കടലിൽ, ലോകത്തെ ഭൂഖണ്ഡങ്ങളുടെ ആകൃതിയിൽ നിർമ്മിച്ചിരിക്കുന്ന കൃതിമദ്വീപസമൂഹമാണ് **ദി വേൾഡ്**. 'ഗ്ലോബ് ഐലൻഡ്സ്' എന്നും ഇവയെ വിശേഷിപ്പിക്കാറുണ്ട്. 250-300 ചെറുദ്വീപുകളാണ് ഈ ദ്വീപസമൂഹത്തിൽ നിർമ്മിക്കുന്നത്. ഓരോ ദ്വീപിനും ഒന്നര ലക്ഷം മുതൽ നാലര ലക്ഷം ചതുശ്രഅടി വരെ വിസ്തൃതിയുണ്ടാവും. ദ്വീപുകൾ തമ്മിലുള്ള അകലം 50 മീറ്റർ മുതൽ 100 മീറ്റർ വരെയാണ്. വീടുകൾ, റിസോർട്ടുകൾ എന്നിവയാണ് ഇവിടെ നിർമ്മിക്കുന്നത്. ഒമ്പതു കിലോമീറ്റർ നീളത്തിലും ആറു കിലോമീറ്റർ വീതിയിലുമായാണ് ഈ ദ്വീപുകളുടെ വിന്യാസം. ഇവയിലേക്ക് ജലമാർഗ്ഗമോ വായുമാർഗ്ഗമോ എത്തിച്ചേരാവുന്ന വിധമാണ് നിർമ്മാണം.

## ചരിത്രം
2003 മേയിൽ ഷേയ്ഖ് മുഹമ്മദ് പദ്ധതി പ്രഖ്യാപിക്കുകയും നാലുമാസത്തിനുള്ളിൽ നിർമ്മാണപ്രവർത്തനങ്ങൾ ആരംഭിക്കുകയും ചെയ്തു. 2008-ഓടെ 60% ദ്വീപുകളും വിറ്റുപോയതായി റിപ്പോർട്ടുകൾ വ്യക്തമാക്കുന്നു.
## അവലംബം
മനസ്വിനി

മദ്രാസ് മൂവീസിനു വേണ്ടി വാസു മേനോൻ നിർമിച്ച മലയാളചലച്ചിത്രമാണ് **മനസ്വിനി**.  ജിയോപിക്ചേഴ്സിന് വിതരണാവകാശം ഉണ്ടായിരുന്ന മനസ്വിനി 1968  ഏപ്രിൽ 13-ന് കേരളത്തിലെ തിയേറ്ററുകളിൽ പ്രദർശനം തുടങ്ങി.

## അഭിനേതാക്കൾ
*സത്യൻ
*മധു
*തിക്കുറിശ്ശി സുകുമാരൻ നായർ
*പി.ജെ. ആന്റണി
*നെല്ലിക്കോട് ഭാസ്കരൻ
*ബഹദൂർ
*അടൂർ ഭാസി
*പട്ടം സദൻ
*സി.എ. ബാലൻ
*മാസ്റ്റർ സത്യൻ
*ശാരദ
*സുകുമാരി
*ഇന്ദിരാ തമ്പി
*മീന
*കെ.എസ്. പാർവ്വതി
*സി.പി. കദീജ
*കോട്ടയം ശാന്ത
*വഞ്ചിയൂർ രാധ
*ശ്രീകല
*ബേബി ഉഷ 

## പിന്നണിഗായകർ
*കെ.ജെ. യേശുദാസ്
*എസ്. ജാനകി

## അണിയറപ്രവർത്തകർ
*നിർമ്മാണം - വാസു മേനോൻ
*സംവിധാനം - പി. ഭാസ്കരൻ
*സംഗീതം - എം.എസ്. ബാബുരാജ്
*ഗാനരചന - പി. ഭാസ്കരൻ
*ബാനർ - മദ്രാസ്മൂവീസ്
*വിതരണം - ജിയോ പിക്ചേഴ്സ്
*കഥ, തിരക്കഥ, സംഭാഷണം - പാറപ്പുറത്ത്
*ചിത്രസംയോജനം - കെ. നാരായണൻ, കെ. ശങ്കുണ്ണി
*കലാസംവിധാനം - എച്ച്. ശാന്താറാം
*ഛായാഗ്രഹണം - ഇ.എൻ. ബലകൃഷ്ണൻ.

## ഗാനങ്ങൾ
*സംഗീതം - എം.എസ്. ബാബുരാജ്
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
ഇന്റർനെറ്റ് മൂവി ഡേറ്റാ ബേസിൽ നിന്ന് മനസ്വിനി

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
മല്ലനും മാതേവനും

എം. കുഞ്ചാക്കോ സംവിധാനവും ശാരംഗപാണി തിരക്കഥയും രചിച്ചു 1976-ൽ പുറത്തിറങ്ങിയ മലയാളചലച്ചിത്രമാണ് *മല്ലനും മാതേവനും*. പ്രേം നസീർ, ജയൻ, ഷീല, തിക്കുറിശ്ശി സുകുമാരൻ നായർ തുറങ്ങിയ പ്രമുഖ നടീനടന്മാർ ചിത്രത്തിൽ അഭിനയിച്ചു.

## അഭിനേതാക്കൾ
*പ്രേം നസീർ
*ജയൻ
*ഷീല
*തിക്കുറിശ്ശി സുകുമാരൻ നായർ
*കെ.പി. ഉമ്മർ
*ജനാർദ്ദനൻ
*ഉണ്ണിമേരി
*അടൂർ ഭാസി

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
കണിമോൾ

മലയാള കവയിത്രിയും എഴുത്തുകാരിയുമാണ് **കണിമോൾ**. (ജനനം: 1971 ) കവിത, കഥ, ലേഖനം തുടങ്ങിയ വിവിധമേഖലകളിൽ എഴുതുന്ന കണിമോളുടെ ആദ്യ കവിതാസമാഹാരത്തിന് കേരള സാഹിത്യ അക്കാദമിയുടെ കനകശ്രീ അവാർഡ് ലഭിച്ചിട്ടുണ്ട്. 

ഇടുക്കി സ്വദേശിയായ ഇവർ ഇപ്പോൾ ജീവിത പങ്കാളിയും ലിറ്റിൽ മാഗസിൻ പ്രസാധകനുമായ നൂറനാട് മോഹനോടൊപ്പം മാവേലിക്കരയിൽ താമസിക്കുന്നു. അദ്ധ്യാപികയാണ്.
## കൃതികൾ
*കണിക്കൊന്ന - കേരള സാഹിത്യ അക്കാദമി (കനകശ്രീ അവാർഡ് -1998), വി.ടി. കുമാരൻ മാസ്റ്റർ അവാർഡ് (1999), ഫൊക്കാന അവാർഡ്
*ആരൂഢം - വൈലോപ്പിള്ളി അവാർഡ് (2002)
*കുള്ളൻ -  അബുദാബി ശക്തി അവാർഡ്, എൻ.വി.കൃഷ്ണവാരിയർ അവാർഡ് (2009)
*ഫുട്പാത്തിൽ ഒരുറുമ്പ് - സമന്വയം പുരസ്‌കാരം  (2012)
*ഉന്മാദികൾക്ക് ഒരു പൂവ്(2013) മൂലൂർ അവാർഡ്( 2016)

## അവലംബം

വർഗ്ഗം:കേരള സാഹിത്യ അക്കാദമി കനകശ്രീ പുരസ്കാരം ലഭിച്ചവർ
ലിൻഡൻ ബി. ജോൺസൺ

**ലിൻഡൻ ബി. ജോൺസൺ** (ഓഗസ്റ്റ് 27, 1908 – ജനുവരി 22, 1973) അമേരിക്കൻ ഐക്യനാടുകളുടെ മുപ്പത്തിയാറാം പ്രസിഡന്റാണ്‌‍. വൈസ് പ്രസിഡന്റായിരുന്ന ലിൻഡൻ ജോൺ എഫ്. കെന്നഡിയുടെ മരണത്തെ തുടർന്ന് ചുമതല ഏറ്റെടുത്തു. 1963 നവംബർ 22 കെന്നഡിയുടെ കാലവധി തീരും വരെ പ്രസിഡന്റായി തുടർന്നു. പിന്നീട് ഡെമോക്രാറ്റ് സ്ഥാനാർഥിയായി 1964-ൽ വീണ്ടും അധികാരത്തിൽ വന്നു.

വിയറ്റ്നാം യുദ്ധത്തിൽ പങ്കെടുക്കുന്ന അമേരിക്കൻ സൈനികരുടെ എണ്ണത്തിൽ ലിൻഡൻ വൻ വർധനവു വരുത്തി. 1963-ൽ 16,000 അമേരിക്കൻ സൈനികർ/ഉപദേഷ്ടാക്കൾ വിയറ്റ്നാമിൽ നിലകൊണ്ടിരുന്നു. 1968 ആയതോടെ അതു 550,000 പേരായി വർധിപ്പിച്ചു.lyndon johnson oru divasam chaaya kudikkummumbol oru kurukkane kandu. Johnson paranju Ivan oru divasam ennekkaal tholikatti ulla oru raastriyakaranakum.

## ആദ്യകാലം
1908 ഓഗസ്റ്റ് 27-ന് ടെക്സസിൽ ജനനം. ആദ്യകാലം അദ്ദേഹം അധ്യാപകനായിരുന്നു. പിന്നിട് രഷ്ട്രിയത്തിൽ പ്രവേശിച്ചു. 1937-ൽ ഹൗസ് ഒഫ് റെപ്രസെന്റേറ്റിവസിലേക്കു തിരഞ്ഞെടുക്കപെട്ടു 1948-ൽ സെനറ്റിലേക്കും.

## അവലംബം

 

വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:അമേരിക്കൻ വൈസ് പ്രസിഡന്റുമാർ
വർഗ്ഗം:1908-ൽ ജനിച്ചവർ
സ്റ്റഫോർഡ് ക്രിപ്സ്

ഇരുപതാം നൂറ്റാണ്ടിന്റെ ആദ്യപാദങ്ങളിലെ ബ്രിട്ടീഷ് ലേബർ പാർട്ടി നേതാവായിരുന്നു **സർ റിച്ചാ‍ർഡ് സ്റ്റാഫോർഡ് ക്രിപ്സ്** (ജ. 24 ഏപ്രിൽ 1889 – 21 ഏപ്രിൽ 1952) രണ്ടാം ലോക മഹായുദ്ധകാലത്ത് ബ്രീട്ടീഷ് ഗവൺമെന്റിന്റെ നയങ്ങൾ സ്ഥാപിച്ചെടുക്കുന്നതിനായുള്ള പല ദൗത്യങ്ങളും സർക്കാർ അദ്ദേഹത്തെ ഏൽപ്പിക്കുകയുണ്ടായി. ഇതിന്റെ ഭാഗമായി ബ്രിട്ടീഷ് സർക്കാർ ഇദ്ദേഹത്തിന്റെ നേതൃത്വത്തിൽ ഒരു ദൗത്യസംഘത്തെ ഇന്ത്യയിലേക്കയ്കുകയും യുദ്ധത്തിൽ ഇന്ത്യൻ നേതാക്കളുടെ പിന്തുണ ഉറപ്പാക്കാൻ ശ്രമിക്കുകയുമുണ്ടായി. ക്രിപ്സ് മിഷൻ എന്ന് ഇതറിയപ്പെടുന്നു 

## അവലംബം
നിൻഗ്സിയ

ചൈനയിലെ ഒരു സ്വയംഭരണപ്രദേശമാണ് **നിൻഗ്സിയ** (; pronounced ). ഔദ്യോഗികനാമം **നിൻഗ്സിയ ഹുയി സ്വയംഭരണപ്രവിശ്യ** (**എൻ.എച്ച്.എ.ആർ.**) എന്നാണ്. രാജ്യത്തിന്റെ വടക്കുപടിഞ്ഞാറൻ ഭാഗത്താണ് ഇതിന്റെ സ്ഥാനം. പണ്ട് ഒരു സാധാരണ പ്രവിശ്യയായിരുന്ന നിൻഗ്സിയയെ 1954-ൽ ഗാൻസുവുമായി ലയിപ്പിക്കുകയും 1958-ൽ ഗാൻസുവിൽ നിന്ന് വിഭജിച്ച് ഹുയി ജനനതയ്ക്കായുള്ള ഒരു സ്വയംഭരണപ്രവിശ്യയാക്കി മാറ്റുകയുമായിരുന്നു. ഹുയി ജനത ചൈനയിലെ ഔദ്യോഗികമായി അംഗീകരിക്കപ്പെട്ടെ 56 ദേശീയതകളിൽ ഒന്നാണ്.

കിഴക്ക് ഷാൻക്സി, തെക്കും പടിഞ്ഞാറും ഗാൻസു, വടക്ക് ഇന്നർ മംഗോളിയ സ്വയംഭരണപ്രദേശം എന്നിവയാണ് നിൻഗ്സിയയുടെ അതിരുകൾ. ഏകദേശം 66400 ചതുരശ്ര കിലോമീറ്ററാണ് വിസ്തീർണ്ണം. ഈ പ്രദേശം ഏറിയപങ്കും മരുഭൂമിയാണ്. ലോവെസ് പീഠഭൂമിയുടെ ഒരു ഭാഗം ഈ പ്രവിശ്യയിൽ പെടുന്നു. മഞ്ഞനദീതടത്തിലെ സമതലവും ഈ പ്രവിശ്യയുടെ ഭാഗമാണ്.  വടക്കു കിഴക്കൻ അതിർത്തിയിൽ വന്മതിലിന്റെ ഭാഗങ്ങളുമുണ്ട്. വർഷങ്ങൾ കൊണ്ട് ഇവിടെ കനാലുകളുടെ വലിയ ശൃംഖല നിർമ്മിക്കപ്പെട്ടിട്ടുണ്ട്. ഭൂമി തിരികെപ്പിടിക്കലും ജലസേചനവും കൃഷി ചെയ്യാവുന്ന ഭൂമിയുടെ വിസ്തൃതി വർദ്ധിക്കുന്നതിന് കാരണമായിട്ടുണ്ട്.

## കുറിപ്പുകൾ

## അവലംബം
*Economic profile for Ningxia at HKTDC
*Profile of Ningxia at china.org.cn
*Ningxia 2004 - The Year in Review
*Ningxia 2005 - The Year in Review
*Ningxia Profile - UNESCAP 
*Ningxia Center for the Environment and Poverty Alleviation 
*Ningxia Profile - China Economic Information Network 
*Ningxia (autonomous region, China) -- Britannica Online Encyclopedia

## പുറത്തേയ്ക്കുള്ള കണ്ണികൾ

* Ningxia Provincial Government
* Ningxia Agricultural Information Network 
* Ningxia Investment Promotion Bureau 
* Britnannica Ningxia
* 

വർഗ്ഗം:ചൈനയിലെ പ്രവിശ്യകൾ
വർഗ്ഗം:ചൈനയിലെ സ്വയംഭരണപ്രദേശങ്ങൾ
ബോർണിയോ

വലിപ്പത്തിൽ ലോകത്തിലെ മൂന്നാമത്തെതും ഏഷ്യയിലെ ഏറ്റവും വലിയ ദ്വീപുമാണ് **ബോർണിയോ**. ഇന്തോനേഷ്യൻ ദ്വീപുകളായ ജാവ ദ്വീപിന് വടക്കും സുമാത്രയ്ക്ക് കിഴക്കും സുലവെസിയ്ക്ക് പടിഞ്ഞാറുമായാണ് ബോർണിയോ ദ്വീപിന്റെ സ്ഥാനം.

(മലേഷ്യ, ഇന്തോനേഷ്യ, ബ്രൂണൈ) മൂന്നു രാജ്യങ്ങളായി ബോർണിയോ ദ്വീപിനെ വിഭജിച്ചിരിക്കുന്നു. ഇതിൽ 73 ശതമാനത്തോളമുള്ള ഇന്തോനേഷ്യൻ പ്രദേശം തെക്കു സ്ഥിതി ചെയ്യുന്നു. മലേഷ്യൻ സംസ്ഥാനങ്ങളായ സബാഹ്, സാരവാക്ക്, ലാബാൻ എന്നിവ ദ്വീപിന്റെ വടക്കായി സ്ഥിതി ചെയ്യുന്നു.   ദ്വീപിന്റെ 1 ശതമാനം വിസ്തൃതിയുള്ള ബ്രൂണൈയുടെ സ്ഥാനം ദ്വീപിന്റെ വടക്കൻ തീരത്താണ്. ലോകത്തിലെ ഏറ്റവും പഴക്കം ചെന്ന മഴക്കാടുകളിലൊന്നാണ് ബോർണിയോയിലുള്ളത്.

വർഗ്ഗം:ഇന്തോനേഷ്യയിലെ ദ്വീപുകൾ
വർഗ്ഗം:മലേഷ്യയിലെ ദ്വീപുകൾ
വർഗ്ഗം:ബ്രൂണൈയിലെ ദ്വീപുകൾ

വർഗ്ഗം:അന്താരാഷ്ട്ര ദ്വീപുകൾ
വർഗ്ഗം:വിഭജിത പ്രദേശങ്ങൾ
വർഗ്ഗം:കലിമന്താൻ‌
കുറകാവോ

തെക്കൻ കരീബിയൻ കടലിൽ വെനസ്വേലൻ തീരത്തിനടുത്തുള്ള ഒരു ദ്വീപാണ് **കുറകാവോ** ( ; ; പാപിയമെന്റു: *Kòrsou*).  **കൺട്രി ഓഫ് കുറകാവോ (Country of Curaçao)** (; ), പ്രധാന ദ്വീപും അടുത്തുള്ള ജനവാസമില്ലാത്ത ഒരു ചെറു ദ്വീപും (ക്ലേൻ കുറകാവോ "ചെറിയ കുറകാവോ") ഉൾപ്പെടുന്നതാണ്. ഇത് കിംഗ്ഡം ഓഫ് നെതർലാന്റ്സിന്റെ ഭാഗമായ ഒരു രാജ്യമാണ്. ജനസംഖ്യ 140,000-ലധികവും വിസ്തീർണ്ണം 444ചതുരശ്ര കിലോമീറ്ററുമാണ്. വില്ലെംസ്റ്റാഡ് ആണ് തലസ്ഥാനം.

2010 ഒക്റ്റോബർ 10-ന് നെതർലാന്റ്സ് ആന്റില്ലസ് പിരിച്ചുവിടപ്പെടുന്നതിനു മുൻപ് കുറകാവോ നെതർലാന്റ്സ് ആന്റില്ലസിന്റെ അഞ്ച്  ദ്വീപ് പ്രദേശങ്ങളുടെ ഭാഗമായി ഭരിക്കപ്പെട്ടിരുന്നു. (ഡച്ച്: *Eilandgebied Curaçao*, പാപിയമെന്റു: *Teritorio Insular di Kòrsou*).

## കുറിപ്പുകൾ

## ബാഹ്യ അവലംബങ്ങൾ

*Habitantenan di Kòrsou, sinku siglo di pena i gloria: 1499–1999. Römer-Kenepa, NC, Gibbes, FE, Skriwanek, MA., 1999. Curaçao: Fundashon Curaçao 500.
*Social movements, violence, and change: the May Movement in Curaçao. WA Anderson, RR Dynes, 1975. Columbus: Ohio State University Press.
*Stemmen uit het Verleden. Van Buurt, G., Joubert, S., 1994, Curaçao.
*Het Patroon van de Oude Curaçaose Samenleving. Hoetink, H., 1987. Amsterdam: Emmering.
*Dede pikiña ku su bisiña: Papiamentu-Nederlands en de onverwerkt verleden tijd. van Putte, Florimon., 1999. Zutphen: de Walburg Pers


## പുറത്തേയ്ക്കുള്ള കണ്ണികൾ

*
*
* 
* 
*Gobiernu.cw Official website of the government of Curaçao
*Curaçao Tourism Board
*Curaçao general information 
*

വർഗ്ഗം:കരീബിയൻ രാജ്യങ്ങൾ
അരൂബ

തെക്കൻ കരീബിയൻ കടലിലെ ലെസ്സർ ആന്റില്ലസ് മേഖലയുടെ ഭാഗമായ ഒരു ദ്വീപാണ് **അരൂബ** ( ; ). 30 കിലോമീറ്ററാണ് ഈ ദ്വീപിന്റെ നീളം. ഇത് വെൻസ്വേലൻ തീരത്തുനിന്നും 27 കിലോമീറ്റർ ദൂരത്താണ് സ്ഥിതി ചെയ്യുന്നത്. ബോണൈർ കുറകാവോ എന്നീ ദ്വീപുകൾക്കൊപ്പം അരൂബയെ ലീവാഡ് ആന്റില്ലീസിലെ എ.ബി.സി. ദ്വീപുകൾ എന്നുവിളിക്കാറുണ്ട്. അരൂബയെയും ആന്റില്ലസിലെ മറ്റു ഡച്ചു ദ്വീപുകളെയും ചേർത്ത് നെതർലാന്റ്സ് ആന്റില്ലസ് അല്ലെങ്കിൽ ഡച്ച് ആന്റില്ലസ് എന്നു വിളിക്കാറുണ്ട്.

കിംഗ്ഡം ഓഫ് നെതർലാന്റ്സിന്റെ ഭാഗമായ നാലു രാജ്യങ്ങളിലൊന്നാണ് അരൂബ. നെതർലാന്റ്സ്, കുറകാവോ സിന്റ് മാർട്ടൻ എന്നിവയാണ് മറ്റു രാജ്യങ്ങൾ. ഈ രാജ്യങ്ങളിലെയെല്ലാം ജനങ്ങൾക്കും ഡച്ച് പൗരത്വമാണുള്ളത്. അരൂബയ്ക്ക് ഭരണപരമായ വിഭ‌ജനങ്ങളൊന്നുമില്ല. സെൻസസിന്റെ സൗകര്യത്തിനായി രാജ്യത്തെ എട്ടു പ്രദേശങ്ങളായി തിരിച്ചിട്ടുണ്ട്. ഒറാൻ‌ജെസ്റ്റഡ് ആണ് തലസ്ഥാനം.

കരീബിയനിലെ മറ്റു പ്രദേശങ്ങളിൽ നിന്ന് വ്യത്യസ്തമായി അരൂബയിൽ താരതമ്യേന വരണ്ട കാലാവസ്ഥയാണുള്ളത്. കള്ളിമുൾച്ചെടികൾ നിറഞ്ഞ പ്രദേശങ്ങളാണിവിടെ. ഈ കാലാവസ്ഥ വിനോദസഞ്ചാരത്തെ സഹായിക്കുന്നുണ്ട്. 179 ചതുരശ്ര കിലോമീറ്ററാണ് ദ്വീപിന്റെ വിസ്തീർണ്ണം. ഉയർന്ന ജനസാന്ദ്രതയാണിവിടെ ഉള്ളത്. 2010-ലെ സെൻസസ് അനുസരിച്ച് 101,484 ആൾക്കാരാണ് ഇവിടെ താമസിക്കുന്നത്. ഹരിക്കേയ്ൻ ബെൽറ്റിനു വെളിയിലാണ് ഈ ദ്വീപ്.

ജനകീയ തിരഞ്ഞെടുപ്പിലൂടെ നിലവിൽ വരുന്ന സ്റ്റാറ്റൻ ആണ് നിയമനിർമ്മാണസഭ. 21 അംഗ സഭ പ്രധാനമന്ത്രിയെ തിരഞ്ഞെടുക്കുന്നു. നെതർലാന്റ്സ് രാജാവിന്റെ പ്രതിനിധിയായ ഗവർണറാണ് രാഷ്ട്രത്തലവന്റെ ചുമതല നിർവഹിക്കുന്നത്. സ്വർണ്ണഖനനം, പെട്രോളിയം, ടൂറിസം എന്നിവയാണ് പ്രധാന വരുമാനമാർഗ്ഗങ്ങൾ.

## അവലംബം

## പുറത്തേയ്ക്കുള്ള കണ്ണികൾ

* Government of Aruba
* Aruba.com – Official Tourism site of Aruba
* 

* 

വർഗ്ഗം:കരീബിയൻ രാജ്യങ്ങൾ
വർഗ്ഗം:ദ്വീപ് രാജ്യങ്ങൾ
വർഗ്ഗം:ലെസ്സർ ആന്റില്ലസ്
മിടുമിടുക്കി

ദീപ്തിഫിലിംസിന്റെ ബാനറിൽ എ. പൊന്നപ്പൻ നിർമിച്ച മലയാളചലച്ചിത്രമാണ് **മിടുമിടുക്കി**.  1968 സെപ്റ്റംബർ 14-ന് കേരളക്കരയിൽ പ്രദർശനം തുടങ്ങിയ ഈ ചിത്രം വിതരണം ചെയ്തത് തിരുമേനി പിക്ചേഴ്സാണ്.

## അഭിനേതാക്കൾ
*സത്യൻ
*കൊട്ടാരക്കര ശ്രീധരൻ നായർ
*ഹരി
*അടൂർ ഭാസി
*ബഹദൂർ
*ശാരദ
*അംബിക 
*ആറന്മുള പൊന്നമ്മ
*ബേബി രജനി
*ശങ്കരാടി

## പിന്നണിഗായകർ
*കെ.ജെ. യേശുദാസ്
*എസ്. ജാനകി
*പി. സുശീല

## അണിയറപ്രവർത്തകർ
*ബാനർ - ദീപ്തി ഫിലിംസ്
*വിതരണം -  തിരുമേനി പിക്ചേഴ്സ്
*തിരക്കഥ, കഥ, സംഭാഷണം -  കെ ജി സേതുനാഥ്
*സംവിധാനം -  മണി
*നിർമ്മാണം -  എ പൊന്നപ്പൻ
*ഛായാഗ്രഹണം -  എൻ എസ് മണി
*ചിത്രസംയോജനം -  കെ ഡി ജോർജ്
*അസിസ്റ്റന്റ് സംവിധായകർ -  കെ രഘുനാഥ്, നെടുങ്കാട് കൃഷ്ണൻ, കെ ജി രാജശേഖരൻ നായർ
*കലാസംവിധാനം -  ആർ ബി എസ് മണി
*ഗനരചന - ശ്രീകുമാരൻ തമ്പി
*വസ്ത്രാലങ്കാരം - എം എം കുമാർ
*നൃത്തസംവിധാനം - ഇ മാധവൻ
*സംഗീതം - എം എസ് ബാബുരാജ്

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - എം.എസ്. ബാബുരാജ്

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാ ബേസിൽ നിന്ന് മിടുമിടുക്കി

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾവർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾവർഗ്ഗം:ശ്രീകുമാരൻ തമ്പിയുടെ ഗാനങ്ങൾവർഗ്ഗം:തമ്പി- ബാബുരാജ് ഗാനങ്ങൾ]വർഗ്ഗം:ക്രോസ്ബെൽറ്റ് മണി സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:
സിന്റ് മാർട്ടൻ

കിംഗ്ഡം ഓഫ് നെതർലാന്റ്സിന്റെ ഭാഗമായ ഒരു രാജ്യമാണ് **സിന്റ് മാർട്ടൻ** (). കരീബിയൻ ദ്വീപായ സൈന്റ് മാർട്ടിന്റെ തെക്കൻ പകുതിയിലാണ് ഈ ദ്വീപ്. ദ്വീപിന്റെ വടക്കൻ പകുതി ഫ്രഞ്ച് ഓവർസീസ് കളക്റ്റിവിറ്റിയായ ''സൈന്റ്-മാർട്ടിൻ'' ആണ്. ഇതിന്റെ തലസ്ഥാനം ഫിലിപ്സ്‌ബർഗ് ആണ്. 34 ചതുരശ്ര കിലോമീറ്റർ വിസ്തൃതിയുള്ള ഈ രാജ്യത്തിന്റെ ജനസംഘ്യ 37,000 വരും.

2010 ഒക്റ്റോബർ 10-ന് മുൻപ്, സിന്റ് മാർട്ടൻ "ഐലന്റ് ടെറിട്ടറി ഓഫ് സിന്റ് മാർട്ടൻ () എന്നായിരുന്നു അറിയപ്പെട്ടിരുന്നത്. നെതർലാന്റ്സ് ആന്റില്ലസിന്റെ ഭാഗമായ അഞ്ച് ദ്വീപ് പ്രദേശങ്ങളിലൊന്നായിരുന്നു (*ഐലാൻഡ്ഗെബിയേഡൻ*) ഇത്.

## കുറിപ്പുകൾ

## അവലംബം
* Gert Oostindie (1998) *[http://books.google.nl/books?id=cJzjyHRIa6QC&lpg=PP1&dq=gert%20oostindie&pg=PP1Het paradijs overzee: de 'Nederlandse' Caraïben en Nederland]*. Amsterdam: Bert Bakker.
* Gert Oostindie and Inge Klinkers (2001) *[http://books.google.nl/books?id=Y1kdZ-aVMLUC&lpg=PP1&dq=oostindie&pg=PP1 Knellende koninkrijksbanden: het Nederlandse dekolonisatiebeleid in de Caraïben, 1940-2000]*. Amsterdam: Amsterdam University Press.

## പുറത്തേയ്ക്കുള്ള കണ്ണികൾ

;ഭരണകൂടം
*Official website of the Sint Maarten government

;സംഘടനകൾ
* Philipsburg Jubilee Public Library 
* St. Maarten Chamber of Commerce and Industry  (official site).
* St. Maarten Hospitality and Trade Association (official trade association site).

;സർവ്വകലാശാലകൾ
* American University of the Caribbean School of Medicine
* University of St. Maarten 

;സെക്കന്ററി വിദ്യാഭ്യാസം
* Caribbean International Academy 
* Learning Unlimited Preparatory School 
* St. Dominic High School 
* St. Maarten Academy

;വിനോദസഞ്ചാരം
*
*
* St. Maarten Tourist Bureau (official site).
* St. Maarten Hospitality and Trade Association (visitor information)
* St. Maarten Tourism Map (visitor information) 
* Princess Juliana International Airport (official site).

;വാർത്തകളും അഭിപ്രായങ്ങളും
* ''The Today Newspaper'', local daily newspaper.
* ''St. Maarten Daily Herald'' , local newspaper.
* ''St. Maarten Island Times''
* St. Martin News Network
കിന്മെൻ

റിപ്പബ്ലിക് ഓഫ് ചൈന (തായ്‌വാൻ) ഭരിക്കുന്ന ഒരു ദ്വീപസമൂഹമാണ് **കിന്മെൻ** അല്ലെങ്കിൽ **ക്വെമോയ്** (). ഗ്രേറ്റർ കിന്മെൻ, ലെസ്സർ കിന്മെൻ, ചില ചെറുദ്വീപുകൾ എന്നിവയാണ് ഈ ദ്വീപസമൂഹത്തിലുള്ളത്. ഭരണപരമായി ഇത് റിപ്പബ്ലിക് ഓഫ് ചൈനയുടെ ഫ്യുജിയൻ പ്രവിശ്യയുടെ ഭാഗമായ **കിന്മെൻ കൗണ്ടിയുടെ** () ഭാഗമാണ്. ഈ കൗണ്ടി പീപ്പിൾസ് റിപ്പബ്ലിക് ഓഫ് ചൈന തങ്ങളുടെ ഫ്യുജിയൻ പ്രവിശ്യയുടെ ക്വാൻഷൗ പ്രിഫെക്ചറിന്റെ ഭാഗമായാണ് കണക്കാക്കുന്നത്. ഇത് ഭൂമിശാസ്ത്രപരമായി സിയാമെനിന് വളരെയടുത്താണ് (രണ്ടു കിലോമീറ്ററോളം ദൂരമേ ഇവ തമ്മിലുള്ളൂ). മറ്റു ചില കൗണ്ടികളുടെ ചില ദ്വീപുകൾ (ഉദാഹരണം വുക്വിയു) കിന്മെൻ കൗണ്ടിയുടെ ഭരണത്തിലേയ്ക്ക് റിപ്പബ്ലിക് ഓഫ് ചൈന ഭരണകൂടം ആഭ്യന്തരയുദ്ധത്തിലെ പരാജയത്തിനു ശേഷം മാറ്റുകയുണ്ടായി. ഫ്യുജിയൻ തീരത്തെ മാറ്റ്സു എന്ന മറ്റൊരു കൂട്ടം ദ്വീപുകളും റിപ്പബ്ലിക് ഓഫ് ചൈന നിയന്ത്രിക്കുന്നുണ്ട്.

## അവലംബം

## പുറത്തേയ്ക്കുള്ള കണ്ണികളും കൂടുതൽ വായനയ്ക്കായുള്ള നിർദ്ദേശങ്ങളും

* 
* Kinmen County Government Official Website 
* Complete list of the villages in each township 
* Maps of Kinmen
* Kinmen Island: China without the Communism?
* Satellite image of Greater Kinmen and Lesser Kinmen by Google Maps
* Michael Szonyi, *Cold War Island: Quemoy on the Front Line*, Cambridge University Press (August 11, 2008), hardcover, 328 pages, ISBN 0521898137 ISBN 978-0521898133; trade paperback, 328 pages, ISBN 0521726409, ISBN 978-0521726405
* "Once a Redoubt Against China, Taiwan’s Outpost Evolves" feature article by Edward Wong and Xiyun Fukada in *[[The New York Times]]* September 16, 2011